text:
 |
 52011PC0706
 Proposta għal REGOLAMENT TAL-PARLAMENT EWROPEW U TAL-KUNSILL li jistabbilixxi programm ta’ azzjoni għad-dwana u t-tassazzjoni fl-Unjoni Ewropea għall-perjodu 2014-2020 (FISCUS) u r-revoka tad-Deċiżjonijiet Nru 1482/2007/KE u Nru 624/2007/KE /* KUMM/2011/0706 finali - 2011/0341 (COD) */
 MEMORANDUM TA' SPJEGAZZJONI
 1.
 KUNTEST TAL-PROPOSTA
 Fid-29 ta' Ġunju 2011,
 il-Kummissjoni adottat proposta għall-Qafas Finanzjarju Multiannwali li
 jmiss għall-perjodu 2014-2020[1]:
 baġit għat-twassil tal-Istrateġija Ewropa 2020 li fost
 affarijiet oħra tipproponi ġenerazzjoni ġdida ta’ programmi
 Dwana u Fiscalis. B’konformità mal-politika ta’ simplifikazzjoni
 tal-Kummissjoni u b’kunsiderazzjoni tal-paralleli eżistenti bejn
 il-programmi Dwana u Fiscalis attwali, qed jiġi propost programm futur
 uniku (FISCUS), li minkejja kollox jissalvagwardja l-partikolaritajiet
 tad-dwana u t-tassazzjoni. Dan il-programm se jikkontribwixxi għall-Strateġija
 Ewropa 2020 għal tkabbir intelliġenti, sostenibbli u
 inklużiv[2],
 bit-tisħiħ tal-funzjonament tas-Suq Uniku tal-Unjoni u l-Unjoni
 Doganali tagħha. Billi jintroduċi l-progress tekniku u l-innovazzjoni
 fl-amministrazzjonijiet tat-taxxa nazzjonali sabiex jinħolqu
 amministrazzjonijiet tat-taxxa elettroniċi, il-programm il-ġdid
 jikkontribwixxi wkoll għat-twaqqif ta’ Suq Uniku diġitali
 (‘Aġenda Diġitali għall-Ewropa’).
 L-Unjoni Doganali tħares
 l-interessi finanzjarji tal-Unjoni u l-Istati Membri tagħha permezz
 tal-ġbir ta’ dazji, tariffi u taxxi[3].
 Hija teħtieġ li l-merkanzija li toriġina minn pajjiżi terzi
 tikkonforma mal-leġiżlazzjoni tal-Unjoni qabel ma tkun tista’ timxi
 b’mod ħieles fl-Unjoni. Dan jimplika l-ġestjoni ta’ kuljum ta’ volumi
 kbar ta’ kummerċ – il-ġestjoni ta' seba'(7) dikjarazzjonijiet
 tad-dwana kull sekonda) li tkun teħtieġ li d-Dwani jilħqu
 bilanċ bejn il-faċilitazzjoni tal-kummerċ għal finijiet ta’
 negozju u l-ħarsien taċ-ċittadini kontra riskji
 għas-sigurtà u s-sikurezza tagħhom. Dan l-għan jista’
 jintlaħaq biss permezz ta’ kooperazzjoni operattiva intensa bejn l-amministrazzjonijiet
 doganali tal-Istati Membri, bejniethom u awtoritajiet oħra,
 mal-kummerċ u partijiet terzi oħra. Il-funzjonament mingħajr
 xkiel tas-sistemi tat-tassazzjoni fis-suq intern jiddependi fuq
 l-ipproċessar effikaċi u effiċjenti ta’ tranżazzjonijiet
 transkonfinali minn amministrazzjonijiet tat-taxxa nazzjonali, il-prevenzjoni
 ta’ u l-ġlieda kontra l-frodi tat-taxxa u l-protezzjoni tad-dħul
 tat-taxxa. Dan jimplika skambju ta’ kwantitajiet kbar ta’ informazzjoni bejn
 amministrazzjonijiet tat-taxxa, biż-żieda fl-effiċjenza tal-amministrazzjonijiet
 tat-taxxa iżda bl-istess mod bit-tnaqqis tal-piż amministrattiv u
 ekonomiku kif ukoll tat-telf ta’ żmien għall-kontribwenti involuti
 f’attivitajiet transkonfinali. Dan jista’ jintlaħaq biss abbażi ta’
 kooperazzjoni intensa bejn l-amministrazzjonijiet tat-taxxa tal-Istati Membri u
 l-partijiet terzi.
 Il-programm propost se jappoġġja l-kooperazzjoni
 bejn l-awtoritajiet doganali u tat-taxxa u l-partijiet oħra
 kkonċernati. Dan huwa l-programm suċċessur kemm
 tal-programm Dwana 2013 kif ukoll tal-programm Fiscalis 2013 li
 jispiċċaw fil-31 ta' Diċembru 2013. Il-Programm
 FISCUS propost se jappoġġja l-kooperazzjoni doganali u tat-taxxa
 fl-Unjoni raggruppata, min-naħa waħda, madwar netwerking uman u
 l-bini ta’ kompetenzi, u min-naħa l-oħra madwar il-bini ta’
 kapaċitajiet fl-IT. L-ewwel raggruppament jippermetti l-iskambju ta’
 prattiki tajba u għarfien operattiv bejn l-Istati Membri u pajjiżi
 oħra parteċipanti fil-programm. Permezz ta’ dan tal-aħħar
 il-programm jista’ jiffinanzja infrastruttura u sistemi avvanzati tal-IT li
 jippermettu li amministrazzjonijiet doganali u tat-taxxa fl-Unjoni jevolvu
 f’amministrazzjonijiet kompletament elettroniċi. Il-valur miżjud
 ewlieni tal-programm huwa ġġenerat bit-titjieb tal-kapaċità
 tal-Istati Membri fiż-żeida tad-dħul u fil-ġestjoni ta'
 flussi tal-kummerċ li qegħdin ikunu dejjem aktar kumplessi, filwaqt
 li jnaqqsu l-ispejjeż fl-iżvilupp tal-għodod għal dawn
 il-finijiet.
 2.
 RIŻULTATI TAL-KONSULTAZZJONIJIET MAL-PARTIJIET INTERESSATI U
 L-VALUTAZZJONIJIET TAL-IMPATT
 2.1.
 Konsultazzjonijiet u kompetenzi
 Fil-kuntest tal-evalwazzjoni ta’ nofs
 il-perjodu tal-programmi attwali[4],
 kuntrattur analizza l-effikaċja, l-effiċjenza, ir-rilevanza u l-valur
 miżjud tal-programmi Dwana u Fiscalis 2013 attwali. Intużat
 dejta ta’ monitoraġġ disponibbli minn attivitajiet differenti.
 Għall-evalwazzjoni ta’ nofs il-perjodu tal-programm Dwana 2013, saru
 konsultazzjonijiet ma’ rappreżentanti kummerċjali.
 Kuntrattur ieħor wettaq studju tal-qafas
 possibbli tal-programm Dwana u Fiscalis futur[5]:
 l-isfidi, l-objettivi u l-opzjonijiet ta’ politika possibbli tiegħu,
 inkluża analiżi komprensiva tal-isfidi, il-problemi strutturali u
 t-titjib possibbli futuri tal-funzjonament tal-Unjoni Doganali. Għall-din
 tal-aħħar, saru konsultazzjonijiet ma’ esperti Doganali fuq livelli
 differenti. B’kunsidreazzjoni tal-importanza tal-attivitajiet relatati
 mal-iskambju ta’ informazzjoni, sar studju separat fuq l-istrateġija ta’
 implimentazzjoni futura għall-iskambju ta’ informazzjoni. Dan l-istudju
 ġie ppreżentat f’workshops għall-Uffiċjali Ewlenin tal-Informazzjoni
 tal-amministrazzjonijiet tat-taxxa u doganali f’Ġunju 2011.
 Is-sejbiet tal-istudju fuq il-programmi futuri
 ġew diskussi mar-rappreżentanti tal-pajjiżi parteċipanti
 f’workshops organizzati f’Ġunju u Lulju tal-2011. Bi tħejjija ta’
 dawn il-workshops, fir-rebbiegħa tal-2011 ġiet organizzata
 diskussjoni madwar mejda tonda fil-laqgħa rilevanti tal-Kumitati
 tal-programm[6]
 fejn il-pajjiżi parteċipanti ġew mitluba jidentifikaw il-punti
 b’saħħithom ewlenin tal-programm u kif tista’ tittejjeb l-effiċjenza
 tal-programm.
 Ġew ippreparati valutazzjonijiet
 tal-impatt li janalizzaw il-kontinwazzjoni tal-programmi Dwana u Fiscalis. Dawn
 ġew approvati mill-Bord tal-Valutazzjoni tal-Impatt.
 Ġew aċċettati ħafna
 rakkomandazzjonijiet għat-tfassil u sabiex isir iżjed titjib
 tal-programm fl-iżvilupp tal-proposta tal-programm futur,
 prinċipalment għat-tfassil tal-attivitajiet tal-programm u
 l-formulazzjoni tal-objettivi tal-programm. Ir-rakkomandazzjonijiet ewlenin
 kienu relatati mal-introduzzjoni ta’ objettivi speċifiċi ġodda
 jew enfasi mill-ġdid ta’ dawk eżistenti. Għas-settur
 tat-tassazzjoni dawn iffukaw fuq it-tnaqqis tal-piżijiet amministrattivi
 fuq amministrazzjonijiet tat-taxxa u kontribwenti u t-titjib tal-kooperazzjoni
 ma’ pajjiżi terzi u partijiet terzi u t-tisħiħ tal-ġlieda
 kontra l-frodi. Għas-settur doganali l-programm għandu jagħmel
 aktar enfasi fuq il-kooperazzjoni ma’ pajjiżi terzi, il-kummerċ u
 l-assoċjazzjonijiet tal-kummerċ kif ukoll il-faċilitazzjoni
 tal-kummerċ. Barra minn hekk, l-evalwazzjonijiet ta’ nofs il-perjodu
 rrakkomandaw l-introduzzjoni ta’ għodod ġodda sabiex jiġu
 indirizzati sfidi ġodda, notevolment il-kooperazzjoni fuq kompiti
 operattivi speċifiċi, it-titjib tad-distribuzzjoni tar-riżultati
 tal-attivitajiet tal-programm fil-waqt li jittieħed vantaġġ ta’
 metodi ta’ kollaborazzjoni online u d-definizzjoni ta’ qafas
 għall-monitoraġġ aħjar tar-riżultati tal-programm.
 2.2.
 Valutazzjoni tal-impatt
 B’kunsiderazzjoni tal-kuntest politiku
 ġenerali u l-problemi futuri għad-dwana u t-tassazzjoni fid-deċennju
 li ġej, numru ta’ opzjonijiet ta’ politika ġew analizzati u mqabbla
 fil-valutazzjoni tal-impatt għal kull wieħed mill-programmi attwali.
 Opzjonijiet ta’ politika komuni:
 (1)
 Xenarju bażi:
 kontinwazzjoni tal-programmi bl-objettivi u t-tfassil attwali tagħhom.
 (2)
 L-ebda kontinwazzjoni tal-programm:
 iż-żewġ programmi ma jitkomplewx u l-finanzjament tal-UE ma
 jibqax jiġi pprovdut għall-għodod tal-IT, l-azzjonijiet
 konġunti jew l-attivitajiet ta’ taħriġ li jappoġġjaw
 il-kooperazzjoni fil-qasam doganali u tat-tassazzjoni.
 Speċifika l-opzjonijiet ta’ politika
 fil-qasam Doganali:
 (3)
 Iżjed appoġġ għall-obbligi
 legali tal-UE bħall-Kodiċi Doganali Modernizzat (KDM): Din l-opzjoni ta’ politika testendi x-xenarju bażi u tfassal
 apposta l-programm sabiex jissodisfa l-ħtiġijiet ġodda li
 jinħolqu mill-ambjent li qed jevolvi tal-Unjoni Doganali. L-opzjoni tkopri
 l-iskjerament tas-sistemi l-ġodda tal-IT kif definiti
 fil-leġiżlazzjoni doganali tal-UE, bl-introduzzjoni gradwali ta’
 mudell ta’ żvilupp kondiviż għas-sistemi tal-IT u
 l-modernizzazzjoni tal-governanza, l-arkitettura u t-teknoloġija
 sottostanti.
 (4)
 Iżjed appoġġ għall-obbligi
 legali tal-UE u appoġġ finanzjarju għall-bini ta’
 kapaċitajiet tekniċi: Minbarra l-komponenti
 tal-opzjoni ta’ qabel, din l-opzjoni tinkludi skema ta’ appoġġ
 finanzjarju li tippermetti li l-Istati Membri jitolbu appoġġ
 għall-akkwist ta’ tagħmir għall-kontroll tal-konfini tal-art,
 il-baħar jew l-ajru, pereżempju skeners jew tagħmir
 tal-laboratorju. Dan jappoġġja lill-Istati Membri sabiex jissodisfaw
 id-domandi ta’ tħaffif u simplifikazzjoni tal-kontrolli fil-kuntest
 tat-teknoloġiji li qegħdin jevolvu.
 (5)
 Iżjed appoġġ għall-obbligi
 legali tal-UE b’ambjent kondiviż tal-IT immassimizzat: Minbarra l-komponenti tal-opzjoni 3, din l-opzjoni tappoġġja
 d-dwana tal-UE sabiex tieħu l-vantaġġ minn żvilupp u operat
 kondiviż fuq skala sħiħa tas-sistemi Ewropej tal-IT
 għall-implimentazzjoni tal-leġiżlazzjoni doganali tal-UE
 bħall-KDM u leġiżlazzjonijiet oħra relatati mad-dwana. Din
 l-opzjoni tiggarantixxi iżjed appoġġ għall-awtoritajiet
 pubbliċi sabiex jiżviluppaw u jużaw is-sistemi kollha
 meħtieġa għal ambjent doganali elettroniku pan-Ewropew u
 għan-negozju sabiex jiġu konnessi ma’ dawk is-sistemi.
 Opzjonijiet speċifiċi ta’
 politika għall-qasam tat-tassazzjoni:
 (6)
 Aġġornament tax-xenarju bażi: Din l-opzjoni għandha tinkludi x-xenarju bażi u tfassal
 l-objettivi speċifiċi għall-isfidi futuri. Hija tiffoka
 iżjed fuq il-ġlieda kontra l-frodi, l-evitar u l-evażjoni
 tat-taxxa meta mqabbla mal-programm attwali, billi tindirizza l-piż
 amministrattiv għoli għall-kontribwenti u l-amministrazzjonijiet
 tat-taxxa u tikkunsidra l-kooperazzjoni mal-pajjiżi terzi u l-partijiet
 terzi. Din l-opzjoni ta’ politika teħtieġ baġit
 marġinalment ogħla meta mqabbel ma’ dak tal-programm Fiscalis attwali.
 (7)
 Aġġornament u indirizzar ta’ politiki
 ġodda: Minbarra li tindirizza l-problemi
 deskritti taħt l-opzjoni “aġġornament tax-xenarju bażi”,
 din l-opzjoni ta’ politika toffri l-mezzi sabiex tiġi estiża
 l-kooperazzjoni f’oqsma ġodda li jistgħu jsegwu mill-evoluzzjoni
 tal-poltiika u b’mod ewlieni tippermetti li l-programmi jkollhom il-mezzi
 sabiex jiffaċilitaw l-applikazzjoni u l-implimentazzjoni koerenti ta’ din
 il-leġiżlazzjoni l-ġdida u jimplimentaw l-iskambju relatat ta’
 informazzjoni u kooperazzjoni amministrattiva.
 Il-valutazzjonijiet tal-impatt iwasslu
 għar-rakkomandazzjoni li ġejja: Għad-Dwana l-opzjoni 3 “Iktar
 appoġġ għall-obbligi legali tal-UE bħall-Kodiċi
 Doganali Modernizzat (KDM)” hija l-opzjoni preferuta waqt li
 għat-tassazzjoni l-opzjoni 6 “Aġġornament tax-xenarju
 bażi” hija dik preferuta. Iż-żewġ opzjonijiet ta’
 politika huma konformi mal-proposta għal baġit ġdid
 għall-Ewropa 2020 u huma aċċettabbli għall-Istati
 Membri. L-opzjoni “Iżjed appoġġ għall-obbligi legali tal-UE
 u appoġġ finanzjarju għall-bini ta’ kapaċitajiet
 tekniċi” ma nżammitx għad-Dwana billi l-akkwist ta’ tagħmir
 espress fil-komponent tal-bini ta’ kapaċitajiet tekniċi jista’
 jiġi kofinanzjat permezz ta’ programmi oħra, inklużi l-Fondi
 Strutturali Reġjonali, fil-waqt li tiġi żgurata l-koerenza
 mal-objettivi speċifiċi tal-Programm FISCUS propost.
 3.
 ELEMENTI LEGALI TAL-PROPOSTA
 3.1.
 Bażi legali
 Il-proposta FISCUS hija bbażata fuq
 bażi legali doppja. L-aspetti relatati mad-dwana tal-proposta huma
 bbazati fuq l-Artikolu 33 tat-Trattat dwar il-Funzjonament
 tal-Unjoni Ewropea (TFUE) li jipproponi azzjoni min-naħa tal-Unjoni
 Ewropea rigward il-kooperazzjoni doganali u l-unjoni doganali tal-UE.
 Ħafna aspetti tal-implimentazzjoni
 tal-politika tat-taxxa jibqgħu ta’ kompetenza nazzjonali. Madankollu l-programm
 propost ma jistax jiġi kkunsidrat bħala miżura ta’ politika
 tat-taxxa li taqa’ taħt il-kompetenzi nazzjonali. Tabilħaqq, il-mira
 tal-programm hija t-titjib tal-kooperazzjoni bejn l-amministrazzjonijiet
 tat-taxxa li jipprovdu mekkaniżmi u mezzi kif ukoll il-finanzjament
 meħtieġ. Effettivament, meta jiġi implimentat mill-Kummissjoni,
 il-programm mhuwiex se jirriżulta f’iżjed armonizzazzjoni tas-sistemi
 tat-taxxa nazzjonali iżda jippermetti t-tnaqqis tal-effetti negattivi
 relatati mal-koeżistenza ta’ 27 sistema tat-taxxa differenti,
 bħal distorsjonijiet tal-kompetizzjoni, piż amministrattiv
 għall-amministrazzjonijiet u l-kontribwenti, tax shopping, eċċ
 Għalhekk il-miżura proposta hija miżura ċara ta’ appoġġ
 tas-Suq Intern li tippermetti t-titjib tal-funzjonament tas-sistemi tat-taxxa
 differenti fis-Suq Intern. Għalhekk il-bażi legali għall-aspetti
 relatati mat-tassazzjoni tal-programm propost hija l-Artikolu 114
 tat-TFEU.
 3.2.
 Sussidjarjetà u Proporzjonalità
 Azzjoni fuq livell tal-Unjoni pjuttost milli
 fuq livell nazzjonali hija meħtieġa għar-raġunijiet li
 ġejjin:
 ·
 L-unjoni doganali hija kompetenza
 esklużiva tal-Unjoni. Bit-trasferiment tas-setgħat tagħhom
 lill-Unjoni, l-Istati Membri ipso facto qablu li jkun aħjar li azzjonijiet
 fil-qasam doganali jiġu implimentati fuq livell tal-Unjoni. Madankollu,
 il-qafas legali tal-Unjoni fih innifsu ma jiggarantix biżżejjed
 il-funzjonament tajjeb tal-Unjoni Doganali. Għandu jiġi kumplimentat
 minn miżuri ta’ appoġġ kif previst mill-Programm Dwana sabiex
 jiġi garantit li l-leġiżlazzjoni doganali tal-UE tiġi
 applikata b’mod konverġenti u armonizzat.
 ·
 Bosta mill-attivitajiet fil-qasam doganali
 huma ta’ natura transkonfinali, u jinvolvu u jaffettwaw kull wieħed
 mis-27 Stat Membru, u għalhekk huma ma jistgħux jitwasslu b’mod
 effikaċi u effiċjenti minn Stati Membri individwali. Hija
 meħtieġa azzjoni tal-UE sabiex issaħħaħ id-dimensjoni
 Ewropea tax-xogħol doganali, sabiex jiġu evitati distorsjonijiet
 tas-suq intern u tiġi appoġġjata l-protezzjoni effikaċi
 tal-konfini esterni tal-UE.
 ·
 F’dan ir-rigward, l-azzjoni tal-UE hija
 ġustifikata sabiex tiżgura l-funzjonament tajjeb u iżjed
 żvilupp tal-Unjoni Doganali u l-qafas regolatorju komuni tagħha,
 billi ntwera li din hija l-iżjed tweġiba effiċjenti u
 effikaċi tal-UE għan-nuqqasijiet u l-isfidi fl-implimentazzjoni
 tal-Unjoni Doganali u l-kooperazzjoni doganali tal-UE.
 ·
 Għal dak li jirrigwarda t-tassazzjoni,
 mhuwiex biżżejjed li tiġi adottata leġiżlazzjoni fuq
 livell Ewropew, billi jiġi awtomatikament preżunt li
 l-implimentazzjoni tagħha tiffunzjona mingħajr xkiel u jekk le,
 il-proċedura tal-ksur tkun biżżejjed. Sabiex tiġi
 implimentata b’mod effiċjenti l-liġi tat-taxxa tal-UE u dik
 nazzjonali, huwa meħtieġ li jkun hemm kooperazzjoni u koordinazzjoni
 fuq livell Ewropew.
 ·
 - L-isfidi identifikati għat-tassazzjoni
 ma jistgħux jiġu solvuti mingħajr ir-rwol ta’ tmexxija mwettaq
 mill-Kummissjoni u mingħajr it-tħeġġiġ sabiex l-Istati
 Membri jħarsu lil hinn mit-territorju amministrattiv tagħhom.
 Mingħajr kooperazzjoni u koordinazzjoni intensa bejn l-Istati Membri
 l-kompetizzjoni tat-taxxa u t-tax shopping inġusti jistgħu
 jiżdiedu, waqt li dawk li jwettqu l-frodi jistgħu jistfruttaw
 in-nuqqas ta’ kooperazzjoni bejn l-awtoritajiet nazzjonali.
 ·
 Mil-lat ekonomiku, azzjoni fil-livell tal-UE
 hija ħafna iżjed effiċjenti. Is-sinsla tal-kooperazzjoni
 doganali u tat-taxxa hija netwerk ta’ komunikazzjoni dedikata b’garanzija
 għolja. Hija tipprovdi interkonnessjoni bejn l-amministrazzjonijiet
 doganali u tat-taxxa f’madwar 5,000 punt ta’ konnessjoni. Din in-netwerk tal-IT
 tiżgura li kull amministrazzjoni nazzjonali tkun teħtieġ li
 tikkonnettja darba biss ma’ din l-infrastruttura komuni sabiex tkun tista’
 tiskambja kwalunkwe tip ta’ informazzjoni. Jekk infrastruttura bħal din ma
 tkunx disponibbli l-Istati Membri jkollhom jingħaqdu 26 darba mas-sistemi
 nazzjonali ta’ kull wieħed mill-Istati Membri l-oħra.
 Il-Kummissjoni għandha, skont
 l-Artikolu 17 tat-TUE, teżerċita funzjonijiet ta'
 koordinazzjoni, eżekuttivi u maniġerjali, kif stabbilit fit-Trattati.
 Il-koordinazzjoni mill-Kummissjoni teħtieġ issir mad-dwani nazzjonali
 u mal-awtoritajiet tat-taxxa, b'rappreżentanti speċjalizzati, fuq
 livell operattiv u fit-tul fid-dawl tal-isfidi eżistenti u futuri
 għall-Unjoni identifikati fl-oqsma doganali u tat-taxxa. Id-diversi forums
 u għodod tal-Programm ipprovdew qafas xieraq għall-Kummissjoni sabiex
 tassumi r-rwol koordinattiv tagħha fil-qasam doganali u tat-taxxa. Ghalhekk, il-programm FISCUS huwa konformi mal-prinċipji
 tas-sussidjarjetà u l-proporzjonalità (kif stabbilit fl-Artikolu 5
 tat-Trattat tal-Unjoni Ewropea (TEU).
 3.3.
 Strument
 B’konformità mal-konklużjoni
 tal-valutazzjonijiet tal-impatt rilevanti, huwa xieraq li jsir intervent
 tal-UE permezz ta’ programm ta’ finanzjament. B’kunsiderazzjoni
 tal-informazzjoni pożittiva li nkisbet mill-evalwazzjoni ta’ nofs
 il-perjodu tal-Programm Dwana 2013 u Fiscalis 2013, il-Kummissjoni
 qiegħda tipproponi programm FISCUS bħala suċċessur.
 Minkejja li l-programm il-ġdid jibqa’
 primarjament indirizzat għall-Istati Membri u l-awtoritajiet tagħhom,
 huwa maħsub li – iżjed milli fil-passat – l-azzjonijiet futuri
 tal-programm għandhom jinvolvu partijiet interessati esterni. Fid-dawl ta’
 din l-evoluzzjoni l-istrument legali xieraq għat-twaqqif tal-programm
 għandu jkun “regolament” pjuttost milli “deċiżjoni” bħal
 dak li sar għall-programmi ta’ qabel.
 4.
 IMPLIKAZZJONI BAĠITARJA
 Iż-żmien tar-reviżjoni
 tal-Programmi ta’ finanzjament tal-UE huwa konness mal-proposta għal
 Qafas Finanzjarju Multiannwali, kif inkluż fil-Programm ta’ Ħidma
 tal-Kummissjoni. Skont din il-proposta, f’dan ir-Regolament dwar il-Programm
 FISCUS hemm qafas baġitarju ta’ EUR 777 600 000 (fi prezzijiet
 attwali) għall-perjodu 2014-2020.
 Il-Programm FISCUS se jiġi implimentat
 permezz ta’ metodu ta’ ġestjoni ċentrali diretta u b’mod ibbażat
 fuq il-prijorità. Il-programmi ta’ ħidma jiġu stabbiliti – flimkien
 mal-partijiet interessati – billi jiġu stipulati l-prijoritajiet għal
 perjodu speċifiku.
 5.
 ELEMENTI OPZJONALI
 5.1.
 Annotazzjonijiet għal dispożizzjonijiet
 legali speċifiċi
 5.1.1.
 Kapitolu I: Dispożizzjonijiet
 Ġenerali
 Għall-aspetti relatati mad-dwana, il-kamp
 ta' applikazzjoni tal-programm huwa orjentat b’mod speċifiku lejn
 il-funzjonament tal-Unjoni Doganali tal-UE. Għall-aspetti relatati
 mat-tassazzjoni, il-programm nġab f’konformità mal-leġiżlazzjoni
 tat-taxxa reċenti tal-Unjoni li jfisser li mhux se jkopri biss il-VAT,
 id-dazji tas-sisa u t-taxxi fuq id-dħul u l-kapital iżda wkoll taxxi
 oħra li huma soġġetti għal-leġiżlazzjoni
 tat-taxxa tal-UE.
 Il-Programm FISCUS se jkun miftuħ
 għal parteċipazzjoni min-naħa tal-Istati Membri,
 il-Pajjiżi Kandidati u Kandidati potenzjali. B’konformità mal-politika
 ġenerali tal-Unjoni f’dan ir-rigward, il-pajjiżi tal-Politika Ewropea
 tal-Viċinat se jkollhom ukoll il-possibbiltà li jieħdu sehem
 fil-Programm taħt ċerti kundizzjonijiet. Finalment, jistgħu
 jipparteċipaw ukoll ‘esperti esterni’ f’azzjonijiet speċifiċi
 (pereżempju rappreżentanti ta’ awtoritajiet oħra,
 organizzazzjonijiet kummerċjali, nazzjonali u internazzjonali, u possibilment
 esperti oħra).
 L-objettivi tal-Programm FISCUS
 ġew orjentati mill-ġdid infunzjoni tal-problemi u l-isfidi
 identifikati u previsti għall-politika doganali u tat-taxxa u
 l-awtoritajiet doganali u tat-taxxa fid-deċennju li ġej. L-għan
 komprensiv tal-programm huwa li jappoġġja l-funzjonament tal-Unjoni
 Doganali u li jsaħħaħ is-suq intern billi jtejjeb l-operat
 tas-sistemi tat-taxxa permezz ta’ kooperazzjoni bejn il-pajjiżi
 parteċipanti, l-amministrazzjonijiet doganali u tat-taxxa tagħhom,
 l-uffiċjali u l-esperti esterni tagħhom.
 Sabiex tingħata tweġiba adegwata
 għall-isfidi futuri fil-qasam doganali u tat-taxxa fl-Unjoni, ġew
 identifikati l-objettivi speċifiċi li ġejjin
 għall-programm:
 1.
 l-appoġġ tal-preparazzjoni,
 l-applikazzjoni koerenti u l-implimentazzjopni effettiva tal-liġi
 tal-Unjoni fl-oqsma doganali u tat-taxxa,
 2.
 il-kontibuzzjoni għall-funzjonament
 effiċjenti tal-awtoritajiet doganali u tat-taxxa billi jtejjeb
 il-kapaċità amministrattiva tagħhom u jnaqqas il-piż
 amministrattiv,
 3.
 il-prevenzjoni tal-frodi u l-evażjoni
 tat-taxxa u sabiex tiżdied il-kompetittività, is-sikurezza u s-sigurtà
 biż-żieda ta' kooperazzjoni mal- organizzazzjonijiet internazzjonali,
 l-awtoritajiet governattivi l-oħra, il-pajjiżi terzi, l-operaturi
 ekonomiċi u l-organizzazzjonijiet tagħhom,
 4.
 it-tisħiħ tal-kompetittività tan-negozji
 Ewropej permezz tal-faċilitazzjoni tal-kummerċ u t-tnaqqis
 tal-ispejjeż ta’ konformità,
 5.
 il-ħarsien tal-interessi finanzjarji u
 ekonomiċi tal-Unjoni Ewropea u l-Istati Membri tagħha permezz
 tal-ġlieda kontra l-frodi u l-evażjoni tat-taxxa,
 6.
 (għas-Settur Doganali) l-appoġġ
 tad-dwani fil-ħarsien taċ-ċittadini u tal-ekonomija f’termini
 ta’ sigurtà, sikurezza u fil-protezzjoni tal-ambjent.
 Ġew miżjuda objettivi operattivi li
 jikkonċentraw fuq riżultati li għandhom jinkisbu mill-Programm u
 huma disponibbli fl-Anness 1 tar-Regolament.
 5.1.2.
 Kapitolu II: Azzjonijiet eliġibbli
 It-tipi ta’ azzjonijiet ikkunsidrati
 eliġibbli għal finanzjament taħt il-programm huma simili
 għal dawk taħt il-programmi attwali, jiġifieri:
 ·
 Azzjonijiet Konġunti li l-għan
 tagħhom huwa l-iskambju ta’ għarfien u prattiki tajba bejn uffiċjali
 tad-dwana u tat-taxxa tal-pajjiżi parteċipanti.
 ·
 Sistemi tal-Informazzjoni Ewropej[7] li jiffaċilitaw l-iskambju
 ta’ informazzjoni u l-acċess għal dejta komuni u finalment
 ·
 Attivitajiet ta’ taħriġ li jwasslu għall-bini
 ta’ kompetenzi umani għall-uffiċjali tad-dwana u tat-taxxa madwar
 l-Ewropa
 Ġew introdotti modifiki f’ċerti
 kategoriji ta’ azzjonijiet.
 ·
 Il-programm FISCUS se jinkludi ċerti
 għodod ġodda ta’ azzjonijiet konġunti:
 ·
 Gruppi ta’ tmexxija
 (ġodda biss għat-tassazzjoni) se jwettqu attivitajiet ta’ natura
 koordinattiva u ġeneralment se jkunu komposti mill-Pajjiżi
 Parteċipanti interessati kollha. Dawn huma differenti mill-gruppi ta’
 proġett, li s-soltu jkunu magħmula minn numru limitat ta’
 pajjiżi, li jkunu operattivi waqt perjodu limitat ta’ żmien u jkunu
 qegħdin jaħdmu fuq it-twettiq ta’ għan definit minn qabel
 b’riżultat deskritt b’mod preċiż.
 ·
 Il-gruppi esperti huma
 forom strutturati ta’ kooperazzjoni, li jiġbru kompetenzi u/jew
 jindirizzaw attivitajiet operattivi speċifiċi. Jistgħu jitwaqqfu
 b’karattru nonpermanenti jew permanenti u possibilment jistgħu
 jirċievu appoġġ bħal servizzi ta’ kollaborazzjoni onlajn,
 assistenza amministrattiva u faċilitajiet ta’ infrastruttura u
 tagħmir għat-tisħiħ tat-twettiq u s-suċċess ta’
 azzjoni.
 ·
 L-azzjonijiet għall-bini ta’
 kapaċitajiet fl-amministrazzjoni pubblika jappoġġjaw
 lill-awtoritajiet doganali u tat-taxxa li jħabbtu wiċċhom ma’
 diffikultajiet partikolari, li jistgħu jkunu n-nuqqas ta’ għarfien,
 kompetenzi, nuqqasijiet organizzattivi jew kwalunkwe nuqqas ieħor li
 jistgħu jiġu superati permezz ta’ azzjonijiet ta’ appoġġ
 imfassla apposta li jiġu pprovduti minn pajjiżi imsieħba u/jew
 uffiċjali tal-Kummissjoni.
 ·
 Għal dak li jirrigwarda s-Sistemi
 tal-Informazzjoni Ewropej, il-programm il-ġdid jiddefinixxi l-“komponenti
 tal-Unjoni” bħala assi u servizzi tal-IT li jikkonċernaw xi wħud
 mill-Istati Membri jew kollha kemm huma u huma l-proprjetà jew jiġu
 akkwistati mill-Kummissjoni. Dawn il-komponenti tal-Unjoni huma deskritti fl-Anness 2
 punt 4 tal-att legali propost. Il-“komponenti nazzjonali” kollha huma
 komponenti li mhumiex “komponenti tal-Unjoni”. Huma jiġu żviluppati,
 installati u operati minn Stati Membri, u għalhekk huma soġġetti
 għall-finanzjament u r-responsabbiltà tal-Istati Membri.
 Id-definizzjoni mill-ġdid tal-komponenti
 tal-Unjoni għandha tiġi kkunsidrata fid-dawl tal-prattika li
 qiegħda tinbidel tal-iżvilupp tas-sistemi tal-IT. Attwalment kull
 Stat Membru huwa responsabbli għall-implimentazzjoni tas-sistemi nazzjonali
 tiegħu skont speċifikazzjonijiet komuni, li jirriżultaw f’27
 żvilupp għal kull sistema, 27 interfaċċja
 kummerċjali, 27 skeda ta’ żvilupp, 27 grupp ta’
 diffikultajiet relatati mal-proġett jew operattivi, eċċ. B’mod
 partikolari fid-dawl tal-kriżi finanzjarja, il-Kummissjoni tikkunsidra li
 l-iżvilupp tas-sistemi tal-IT għandu jsir b’iktar effiċjenza;
 inkluż numru akbar ta’ riżorsi ċentrali u iżjed involviment
 ta’ Stati Membri fi proġetti komuni.
 Din is-semplifikazzjoni għandha l-mira li
 tnaqqas l-ispejjeż ġenerali tal-IT u ttejjeb il-konsistenza tad-dejta
 u l-applikazzjoni ta’ regoli billi tqarreb b’mod gradwali lejn żvilupp
 tal-IT iżjed kondiviż (għarfien, dejta, komponenti tal-IT). Se
 twassal għal metodi ta’ ħidma mtejba pereżempju permezz ta’
 immudellar tal-proċess ta’ negozju u speċifikazzjonijiet itjeb ta’
 kwalità iżda se ġġib ukoll iżjed standardizzazzjoni
 pereżempju bl-armonizzazzjoni tal-interfaċċji
 għall-kummerċjanti. L-approċċ ġdid lejn komponenti
 tal-Unjoni ser jillimita r-riskju għal żvilupp u pjanijiet ta'
 skjerament diverġenti. Jipprovdi wkoll mezzi addizzjonali
 għall-kontroll tal-finalizzazzjoni tal-proġett peress li pjanijiet
 komuni jevitaw li l-inqas membru fil-katina tal-iżvilupp jiddetermina
 d-dħul fl-operat tal-proġett kollu. Din ir-responsabbiltà
 miżjuda tal-Kummissjoni se teħtieġ iżjed appoġġ u
 persunal speċjalizzat fil-livell tal-Kummissjoni.
 5.1.3.
 Kapitolu IV: Implimentazzjoni
 Sabiex jiġu żgurati kundizzjonijiet
 uniformi għall-implimentazzjoni ta’ dan ir-Regolament, għandhom
 jingħataw setgħat ta’ implimentazzjoni lill-Kummissjoni.
 Effettivament programm ta’ ħidma annwali se jiġi adottat skont
 il-proċedura ta’ eżaminazzjoni msemmija fl-Artikolu 5
 tar-Regolament (UE) Nru 182/2011 tal-Parlament Ewropew u l-Kunsill tas-16 ta’ Frar 2011
 li jistabbilixxi r-regoli u l-prinċipji ġenerali dwar il-modalitajiet
 ta’ kontroll mill-Istati Membri tal-eżerċizzju mill-Kummissjoni
 tas-setgħat ta’ implimentazzjoni[8].
 5.2.
 Simplifikazzjoni
 5.2.1.
 X’kien il-kontribut tal-proposta
 għas-simplifikazzjoni?
 (a)
 Koerenza mar-regolament finanzjarju
 Il-proposta tal-programm hija koerenti
 fis-sħiħ mar-regolament finanzjarju u d-dispożizzjonijiet ta’
 implimentazzjoni tiegħu. L-istrumenti finanzjarji ewlenin użati
 għall-implimentazzjoni tal-programm huma l-għotjiet u l-akkwist.
 Il-programm jinkorpora l-miżuri ta’ simplifikazzjoni proposti fil-proposta
 tal-Kummissjoni għar-reviżjoni tar-regolament finanzjarju,
 prinċipalment ir-rikors għal somom f’daqqa, rati fissi u spejjeż
 ta’ unitajiet. Fid-dawl tal-importanza tal-ipproċessar tal-ispejjeż
 ta’ sussistenza u vvjaġġar imħallsa taħt il-programm,
 il-programm se jintroduċi miżuri ta’ simplifikazzjoni offruti
 mir-Regolament Finanzjarju l-ġdid f’dan il-qasam.
 (b)
 Koerenza bejn il-programmi Dwana u Fiscalis 2013
 Il-ġestjoni tal-programmi Dwana u Fiscalis ta’
 qabel kienet ġiet kompletament allinjata abbażi ta’ regoli ta’
 akkwist u mudelli ta’ għotja identiċi, gwidi ta’ ġestjoni komuni
 u sistemi bbażati fuq l-IT. Il-mudell ta’ ġestjoni jinkludi
 proċeduri sempliċi u ċari għall-organizzazzjoni ta’
 attivitajiet ta’ programm. Il-grupp ta’ ġestjoni ta’ programm
 tal-Kummissjoni huwa assistit minn gruppi ta’ ġestjoni ta’ programm
 fl-amministrazzjonijiet doganali u tat-taxxa differenti li jaġixxu
 bħala faċilitatur u l-ewwel punt ta’ kuntatt għad-dwani, li
 rispettivament huma l-uffiċjali tat-taxxa fl-Istati Membri. Il-mudell ta’
 ġestjoni jippermetti l-użu ta’ attivitajiet fuq perjodu qasir ta’
 żmien, l-iżjed xi ftit ġimgħat, billi jirreaġixxi
 malajr għal ħtiġijiet emerġenti ġodda, waqt li
 fl-istess ħin iħares il-koerenza bejn l-attivitajiet differenti.
 L-Istati Membri esprimew is-sodisfazzjon tagħhom bil-mudell ta’
 ġestjoni tal-programm fl-evalwazzjoni ta’ nofs il-perjodu[9]. B’kunsiderazzjoni
 tal-allinjament li diġà huwa mill-qrib bejn il-Programm Dwana u Fiscalis
 kif ukoll il-politika ta’ simplifikazzjoni tal-Kummissjoni, ġie
 deċiż li jiġi propost Programm (FISCUS) uniku fil-qafas
 finanzjarju multiannwali 2014-2020.
 (c)
 Il-programm ikkunsidra l-esternalizzazzjoni?
 Ġiet ikkunsidrata l-possibbiltà li l-Programm
 futur jiġi implimentat permezz ta’ aġenzija eżekuttiva.
 Aġenzija tista' tingħata s-setgħa sabiex teżegwixxi kompiti
 bħall-għażla tal-attivitajiet taħt il-programm,
 il-preparazzjoni amministrattiva u s-segwitu tal-attivitajiet,
 il-monitoraġġ tal-attivitajiet, l-għotjiet u ksib ta' sistemi
 tal-IT. Madankollu, it-tali aġenzija eżekuttiva żżid saff
 addizzjonali għall-istruttura tal-governanza, iżżid
 l-ispejjeż tal-koordinazzjoni u l-kontrolli, tikkomplika u ttawwal
 t-teħid ta' deċiżjonijiet billi żżid proċeduri
 amministrattivi ġodda. Barra minn hekk, ikollha impatt negattiv fuq
 il-livell ta' know-how fi ħdan il-Kummissjoni u żżid ir-riskju
 ta' frammentazzjoni tal-kontenut fir-rigward tal-aspetti amministrattivi. Din
 l-opzjoni ma ġġibx il-benefiċċji kummerċjali
 mistennija u għalhekk twarrbet.
 F’xenarju alternattiv, ġie kkunsidrat ukoll
 it-trasferiment tal-attivitajiet rilevanti kollha tal-IT
 lill-amministrazzjonijiet nazzjonali bl-eċċezzjoni tan-netwerk
 CCN/CSI u s-servizzi relatati tiegħu. F’dan ix-xenarju hemm riskju
 għoli li gradwalment jista’ jkun hemm ħtiġijiet u inizjattivi
 għat-twaqqif ta’ iżjed strutturi ta’ governanza ċentrali.
 L-impatt li jirriżulta jkun simili għall-effetti tal-waqfien
 tal-programm li jqiegħed f'riskju l-effiċjenza u l-effettività
 tad-dwani u l-amministrazzjonijiet tat-taxxi, joffri sfida għall-unformità
 tal-Unjoni Doganali u b'hekk it-trattament tal-operaturi tas-suq, u jnaqqas
 l-abbiltà tal-prevenzjoni u d-detezzjoni ta' frodi. B’kunsiderazzjoni
 tal-impatti negattivi fuq ir-riżultati u l-prestazzjoni tal-programm, dan
 ix-xenarju twarrab ukoll.
 (d)
 Il-programm juża għodod ta’ IT komuni
 għat-tnaqqis tal-piż amministrattiv fuq il-benefiċjarji u
 l-kuntratturi?
 Il-programmi Dwana 2013 u Fiscalis 2013
 diġà jużaw għodod sabiex jiffaċilitaw il-ġestjoni
 għal għotjiet permezz ta’ Għodda għar-Rapportar ta’
 Attivitajiet (ART) komuni.
 5.2.2.
 Il-kejl tal-prestazzjoni tal-proposta
 Il-prestazzjoni tal-programm se titkejjel
 bl-użu ta’ sett koerenti ta’ indikaturi tal-prestazzjoni, l-impatt,
 ir-riżultati u l-produzzjoni konnessi mal-objettivi ġenerali,
 speċifiċi u operattivi tal-programm u l-bini tal-konnessjoni mal-Pjan
 ta’ Ġestjoni tal-Kummissjoni. Il-lista dettaljata tal-indikaturi
 tal-impatt, ir-riżultati u l-produzzjoni hija disponibbli fil-Valutazzjonijiet
 tal-Impatt tal-programmi rilevanti. Il-Kummissjoni identifikat miri għal
 bosta objettivi operazzjonali tal-programm, oħrajn ser ikunu kkompletati
 permezz ta' azzjonijiet fi ħdan il-programmi attwali. Il-miri
 tal-objettivi operattivi kollha ser jiġu identifikati qabel il-bidu
 tal-programm 2020 mill-Kummissjoni u ppreżentati lill-Kumitat
 tal-Programm għall-approvazzjoni fil-qafas tal-proċedura tal-Programm
 ta' Ħidma Annwali.
 5.2.3.
 Il-proposta tal-programm hija koerenti mal-politika
 ġenerali tal-Kummissjoni
 Il-programm se jikkontribwixxi lejn l-objettivi
 tal-Istrateġija Ewropa 2020 bit-tisħiħ tas-Suq Uniku,
 iż-żieda tal-produttività tas-settur pubbliku u ż-żamma
 tal-progress tekniku u l-innovazzjoni fl-amministrazzjonijiet, u billi
 jippromwovi l-impjieg. Dan se jappoġġja inizjattivi fuq l-aġenda
 diġitali għall-Ewropa[10],
 l-inizjattiva ewlenija fuq l-Unjoni tal-Innovazzjoni[11], u l-inizjattiva fuq
 l-Aġenda għall-Ħiliet Ġodda u l-Impjiegi[12] u l-inizjattiva ewlenija dwar
 politika industrijali għall-era tal-globalizzazzjoni[13]. Il-programm se jappoġġja
 wkoll l-Att dwar is-Suq Uniku[14]
 u jippromwovi t-tkabbir u l-innovazzjoni bl-infurzar tad-drittijiet ta'
 proprjetà intellettwali (IPR) fil-fruntiera b'mod konformi tal-istrateġija
 IPR komprensiva riċenti[15].
 Fir-rigward tal-protezzjoni tal-interessi finanzjarji tal-Unjoni u l-Istati
 Membri, il-programm se jappoġġja l-ġbir ta' dazji u diversi
 tariffi u taxxi fuq il-kummerċ, u sorzi kollaborattivi
 għall-ġlieda kontra l-frodi. L-Unjoni Doganali hija l-parti
 operattiva tal-politika kummerċjali tal-UE, u l-programm għalhekk
 jgħin jimplimenta l-ftehimiet kummerċjali bilaterali u multilaterali,
 il-ġbir ta' dazji, u l-applikazzjoni ta' miżuri kummerċjali (
 bħal regoli tal-oriġini), embargos, u restrizzjonijiet oħra li
 huma konformi mal-istrateġija kummerċjali tal-UE[16]. Aktar reċentament,
 id-dwana ngħatalha rwol fil-protezzjoni tal-ambjent (rigward inter alia
 l-esportazzjoni illegali tal-iskart, l-kimiċi, sustanzi li jnaqqsu
 s-saff tal-ożonu, qutgħ illegali tas-siġar u l-konvenzjoni
 tas-CITES). Fl-aħħar nett, l-azzjoni doganali u l-kooperazzjoni bejn
 id-dwani, il-pulizija u awtoritajiet oħra tal-infurzar jikkontribwixxu
 aktar għas-sigurtà interna tal-UE kif rifless fil-pjan ta' azzjoni
 għall-Istrateġija dwar is-Sigurtà Interna[17] u fil-Pjan ta' Azzjoni
 tal-Programm ta' Stokkolma[18].
 2011/0341 (COD)
 Proposta għal
 REGOLAMENT TAL-PARLAMENT EWROPEW U
 TAL-KUNSILL
 li jistabbilixxi programm ta’ azzjoni
 għad-dwana u t-tassazzjoni fl-Unjoni Ewropea għall-perjodu 2014-2020
 (FISCUS) u r-revoka tad-Deċiżjonijiet Nru 1482/2007/KE u Nru 624/2007/KE
 IL-PARLAMENT EWROPEW U L-KUNSILL
 TAL-UNJONI EWROPEA,
 Wara li kkunsidraw it-Trattat dwar
 il-Funzjonament tal-Unjoni Ewropea, u b’mod partikolari l-Artikoli 33 u 114
 ta’ dan,
 Wara li kkunsidraw il-proposta
 mill-Kummissjoni Ewropea,
 Wara t-trażmissjoni tal-abbozz tal-att
 leġiżlattiv lill-Parlamenti nazzjonali,
 Wara li kkunsidraw l-opinjoni tal-Kumitat
 Ekonomiku u Soċjali Ewropew[19],
 Waqt li jaġixxu skont il-proċedura
 leġiżlattiva ordinarja,
 Billi:
 (1)
 Il-programmi ta' azzjoni multiannwali
 għad-dwana u għat-tassazzjoni li applikaw qabel l-2014 ikkontribwew
 b’mod sinifikanti sabiex jiffaċilitaw u jtejbu l-kooperazzjoni bejn
 l-awtoritajiet doganali u tat-taxxa rispettivament fl-Unjoni. Huwa
 għalhekk xieraq li jiġi żgurat li jkun hemm tkomplija ta' dawk
 il-programmi billi jiġi stabbilit Programm ġdid fl-istess qasam.
 (2)
 B’kunsiderazzjoni tas-sinerġiji bejn
 il-programmi applikabbli qabel l-2014 u b’konformità mal-impenn tal-Kummissjoni
 sabiex tnaqqas in-numru ta’ programmi kif stabbilit fil-"Baġit
 għall-Ewropa 2020"[20],
 l-programmi ta’ kooperazzjoni doganali u tat-taxxa għandhom jiġu
 sostitwiti minn programm wieħed. Barra minn hekk, l-istabbiliment ta'
 programm wieħed jippermetti aktar simplifikazzjoni u koerenza fil-waqt li
 tiġi preservata l-possibbiltà li jitwaqqfu attivitajiet fl-oqsma separati
 tad-dwana u tat-tassazzjoni.
 (3)
 L-attivitajiet tal-Programm, jiġifieri
 s-Sistemi ta’ Informazzjoni Ewropej, l-azzjonijiet konġunti għall-uffiċjali
 tad-dwana u tat-taxxa u l-inzjattivi komuni ta’ taħriġ, huma
 mistennija li jikkontribwixxu għat-twettiq tal-Istrateġija
 Ewropa 2020 għal tkabbir intelliġenti, sostenibbli u
 inklużiv[21].
 Billi jippromwovi qafas għal attivitajiet li l-għan tagħhom huwa
 li l-awtoritajiet doganali u tat-taxxa jkunu aktar effiċjenti,
 isaħħu l-kompetittività tan-negozji u jikkontribwixxu
 għall-ħarsien tal-interessi finanzjarji u ekonomiċi tal-Unjoni,
 il-Programm se jsaħħaħ b’mod attiv il-funzjonament tal-unjoni
 doganali u tas-suq intern.
 (4)
 Is-settur tat-tassazzjoni tal-programm għandu
 jiġi kkonformat mal-leġiżlazzjoni eżistenti u dik li
 ġejja tal-Unjoni għall-appoġġ ta’ attivitajiet għal
 taxxi jew leġiżlazzjoni potenzjalment ġodda tal-Unjoni.
 Għall-finijiet ta' dan il-Programm, it-tassazzjoni għandha
 għalhekk mhux tkopri biss il-VAT kif previst bid-Direttiva tal-Kunsill 2006/112/KE
 tat-28 ta' Novembru 2006 dwar is-sistema komuni tat-taxxa fuq
 il-valur miżjud[22],
 dazji tas-sisa fuq l-alkoħol kif previst bid-Direttiva tal-Kunsill 92/83/KEE
 tad-19 ta' Ottubru 1992 dwar l-armonizzazzjoni tal-istrutturi
 tat-taxxi tas-sisa fuq l-alkoħol u x-xorb alkoħoliku[23], fuq prodotti tat-tabakk kif
 previst bid-Direttiva tal-Kunsill 2011/64/UE tal-21 ta' Ġunju 2011
 dwar l-istruttura u r-rati tad-dazju tas-sisa fuq it-tabakk manifatturat[24], fuq prodotti
 tal-enerġija u l-elettriku kif previst bid-Direttiva tal-Kunsill 2003/96/KE
 tas-27 ta' Ottubru 2003 li tirriforma l-istruttura tal-Komunità
 dwar tassazzjoni fuq prodotti ta' enerġija u elettriku[25] iżda wkoll
 għat-taxxi kollha l-oħra li jaqgħu taħt l-ambitu
 tal-leġiżlazzjoni tat-taxxa tal-Unjoni skont it-tifsir tad-Direttiva
 tal-Kunsill 2010/24/UE tas-16 ta’ Marzu 2010 dwar
 l-assistenza reċiproka għall-irkupru ta’ talbiet relatati ma’ taxxi,
 dazji u miżuri oħra[26].
 (5)
 Sabiex jappoġġja l-proċess ta’
 adeżjoni u assoċjazzjoni min-naħa tal-pajjiżi terzi,
 il-Programm għandu jkun miftuħ għall-parteċipazzjoni
 tal-pajjiżi li għandhom jissieħbu u dawk kandidati kif ukoll
 il-kandidati potenzjali u l-pajjiżi msieħba tal-Politika Ewropea
 tal-Viċinat[27]
 jekk jintlaħqu ċerti kundizzjonijiet. Barra dan, b’kunsiderazzjoni
 tal-interkonnettività tal-ekonomija dinjija li dejjem qiegħda
 tiżdied, huwa siewi li tiġi pprovduta l-possibbiltà li jiġu
 involuti wkoll esperti esterni, bħal uffiċjali tal-pajjiżi
 terzi, rappreżentanti ta’ organizzazzjonijiet internazzjonali jew
 operaturi ekonomiċi f’ċerti attivitajiet.
 (6)
 Fid-dawl tal-problemi u l-isfidi identifikati
 għad-deċennju li ġej, l-objettivi tal-programmi li applikaw
 qabel l-2014 għandhom jiġu aġġustati. Il-Programm stabbilit
 b'dan ir-Regolament għandu jkollu rwol f’oqsma importanti
 bħall-implimentazzjoni koerenti tal-liġi tal-Unjoni, il-ħarsien
 tal-interessi finanzjarji u ekonomiċi tal-Unjoni, is-salvagwardja
 tas-sigurtà u s-sikurezza u ż-żieda tal-kapaċità amministrattiva
 tal-awtoritajiet doganali u tat-taxxa. Madankollu, b’kunsiderazzjoni
 tad-dinamiċi tal-problemi tal-isfidi ġodda identifikati, għandha
 ssir enfażi addizzjonali fuq il-ġlieda kontra l-frodi, it-tnaqqis
 tal-piż amministrattiv u l-faċilitazzjoni tal-kummerċ.
 (7)
 Intwera li l-għodod użati taħt
 il-programmi li applikaw qabel l-2014 kienu adegwati u għalhekk ġew
 miżmuma. Madankollu, fid-dawl tal-ħtieġa għal għodod
 li jippermettu kooperazzjoni operattiva iżjed strutturata, żdiedu
 għodod addizzjonali bħal gruppi esperti magħmula minn esperti
 tal-Unjoni u oħrajn nazzjonali sabiex iwettqu kompiti b’mod konġunt
 fi sferi speċifiċi. Barra dan, fid-dawl ta’ żviluppi
 reċenti, huwa xieraq li tiġi pprovduta l-possibbiltà li jitwaqqfu
 azzjonijiet taħt il-Programm li jikkontribwixxu għall-bini ta’
 kapaċitajiet amministrattivi sabiex tiġi pprovduta assistenza
 speċjalizzata lil dawk il-pajjiżi l-aktar fil-bżonn.
 (8)
 Is-sistemi ta’ informazzjoni Ewropej għandhom
 rwol importanti fit-tisħiħ tas-sistemi doganali u tat-taxxa fl-Unjoni
 u għalhekk għandhom jibqgħu jiġu ffinanzjati taħt
 il-Programm. Barra dan, għandu jkun hemm il-possibilità li fil-Programm
 jiġu inklużi sistemi ġodda ta’ informazzjoni relatata mad-dwana
 u t-taxxi mwaqqfa taħt il-leġiżlazzjoni tal-Unjoni. Dawn
 tal-aħħar għandhom ikunu bbażati fuq mudelli ta’
 żvilupp kondiviżi u arkitettura tal-IT moderna sabiex jiżdiedu
 l-flessibilità u l-effiċjenza tal-amministrazzjonijiet doganali u
 tat-taxxa.
 (9)
 Il-bini ta' kompetenza umana fil-forma ta'
 taħriġ komuni għandu jitwettaq permezz il-Programm.
 L-uffiċjali tad-dwana u tat-taxxa jeħtieġu li jżidu u
 jaġġornaw l-għarfien u l-ħiliet tagħhom
 meħtieġa biex iservu l-ħtiġijiet tal-Unjoni. Il-Programm
 għandu jkun essenzjali għat-tisħiħ tal-kapaċità umana
 b’mod effiċjenti permezz ta’ appoġġ imtejjeb ta’
 taħriġ li fil-mira tiegħu jkollu l-uffiċjali tad-dwana u
 tat-taxxa kif ukoll operaturi ekonomiċi. Għal dan il-fini,
 l-approċċ attwali tal-Unjoni għat-taħriġ komuni li
 prinċipalment kien ibbażat fuq l-iżvilupp ċentrali
 tat-tagħlim elettroniku għandu jiżviluppa fi programm ta’
 appoġġ multidimensjonali għat-taħriġ dwar it-taxxa
 għall-Unjoni.
 (10)
 Il-Programm għandu jkopri perjodu ta’ seba’
 snin sabiex id-durata tiegħu jiġi allinjat ma’ dak tal-qafas
 finanzjarju multiannwali stabbilit fir-Regolament tal-Kunsill (UE) Nru xxx
 of xxx li jistabbilixxi l-qafas finanzjarju multiannwali għas-snin 2014-2020[28].
 (11)
 Għall-perjodu sħiħ tal-Programm,
 għandu jiġi stabbilit pakkett finanzjarju li jikkostitwixxi
 r-referenza primarja, kif mifhum fil-punt [17] tal-Ftehim
 Interistituzzjonali ta’ XX/YY/201Z bejn il-Parlament Ewropew, il-Kunsill u
 l-Kummissjoni dwar kooperazzjoni fi kwistjonijiet baġitarji u fuq
 ġestjoni finanzjarja soda, għall-awtorità baġitarja waqt
 il-proċedura baġitarja annwali.
 (12)
 B’konformità mal-impenn tal-Kummissjoni stabbilit
 fil-Komunikazzjoni tagħha dwar ir-Reviżjoni tal-Baġit tal-2010[29] għall-koerenza u
 s-simplifikazzjoni tal-programmi ta’ finanzjament, għandhom jiġu
 kondiviżi riżorsi ma’ strumenti oħra ta’ finanzjament tal-Unjoni
 jekk l-attivitajiet maħsuba tal-Programm ikollhom l-għan li jilħqu
 objettivi li huma komuni għal diversi strumenti ta’ finanzjament
 bl-esklużjoni, madankollu, ta’ finanzjament doppju. Azzjonijiet fi
 ħdan dan il-Programm għandhom jiżguraw il-koerenza fl-użu
 tar-riżorsi tal-Unjoni fl-appoġġ tal-funzjonament tal-Unjoni
 Doganali.
 (13)
 Il-miżuri meħtieġa
 għall-implimentazzjoni finanzjarja ta’ dan ir-Regolament għandhom
 jiġu adotatti b’mod konformità mar-Regolament tal-Kunsill (KE, Euratom)
 Nru xxx/20xx ta’ xxx dwar ir-Regolament Finanzjarju applikabbli
 għall-baġit ġenerali tal-Komunitajiet Ewropej, u bir-Regolament
 tal-Kummissjoni (KE, Euratom) Nru xxx/20xx ta’ xxx li jistabbilixxi regoli
 dettaljati għall-implimentazzjoni tar-Regolament tal-Kunsill (KE, Euratom)
 Nru xxx/20xx ta’ xxx (għandhom jiġu miżjuda r-referenzi
 tar-regolament finanzjarju l-ġdid u tal-att ta’ implimentazzjoni).
 (14)
 L-interessi finanzjarji tal-Unjoni għandhom
 jiġu mħarsa permezz ta’ miżuri xierqa fiċ-ċiklu
 tal-infiq kollu, inklużi l-prevenzjoni, l-iskoperta u l-investigazzjoni
 ta’ irregolaritajiet, l-irkupru ta’ fondi mitlufa, imħallsa bi żball
 jew użati ħażin u, fejn xieraq, penalitajiet.
 (15)
 Sabiex jiġu żgurati kundizzjonijiet
 uniformi għall-implimentazzjoni ta’ dan ir-Regolament, għandhom
 jingħataw setgħat ta’ implimentazzjoni lill-Kummissjoni. Dawk is-setgħat għandhom jiġu
 eżerċitati skont ir-Regolament (UE) Nru 182/2011 tal-Parlament
 Ewropew u tal-Kunsill tas-16 ta’ Frar 2011 li jistabbilixxi
 r-regoli u l-prinċipji ġenerali dwar il-modalitajiet ta’ kontroll
 mill-Istati Membri tal-eżerċizzju mill-Kummissjoni tas-setgħat
 ta’ implimentazzjoni[30].
 (16)
 Peress li l-objettivi tal-azzjoni li għandha
 tittieħed, jiġifieri l-istabbiliment ta' programm multiannwali
 għat-titjib tal-operat tas-sistema tat-taxxa fis-suq intern u
 l-funzjonament tal-unjoni doganali, ma jistgħux jintlaħqu b'mod
 sodisfaċenti mill-Istati Membri li ma jistgħux iwettqu b'mod
 effiċjenti l-kooperazzjoni u l-koordinazzjoni neċessarji sabiex
 jimplimentaw il-Programm, u jistgħu għalhekk, madankollu,
 b'kunsiderazzjoni tal-effetti tal-Programm, jintlaħqu aħjar fuq
 livell tal-Unjoni, l-Unjoni tista' tadotta miżuri skont il-prinċipju
 tas-sussidjarjetà kif stabbilit fl-Artikolu 5 tat-TUE. Skont
 i-prinċipju tal-proporzjonalità, kif stabbilit f'dak l-Artikolu, dan
 ir-Regolament ma jmurx lil hinn minn dak li hu meħtieġ sabiex
 jintlaħqu dawk l-objettivi.
 (17)
 Il-Kummissjoni għandha tiġi assistita
 mill-Kumitat FISCUS għall-implimentazzjoni tal-Programm. Il-kompetenza ewlenija ta’ dan il-Kumitat hija
 relatata mal-programmi ta’ ħidma annwali.
 (18)
 Dan ir-Regolament jieħu post
 id-Deċiżjoni Nru 1482/2007/KE tal-Parlament Ewropew u
 tal-Kunsill tal-11 ta' Diċembru 2007 li tistabbilixxi
 programm Komunitarju sabiex itejjeb il-ħidma tas-sistemi ta’ tassazzjoni
 fis-suq intern (Fiscalis 2013) u li tħassar id-Deċiżjoni
 Nru 225/2002/KE[31]
 u d-Deċiżjoni Nru 624/2007/KE tal-Parlament Ewropew u
 tal-Kunsill tat-23 ta' Mejju 2007 li tistabbilixxi programm ta'
 azzjoni għad-dwana fil-Komunità (Dwana 2013)[32]. Dawk
 id-Deċiżjonijiet għalhekk għandhom jiġu revokati.
 ADOTTAW DAN IR-REGOLAMENT:
 Kapitolu I
 Dispożizzjonijiet ġenerali
 Artikolu 1
 Suġġett
 1.
 B’dan qed jiġi stabbilit programm ta’ azzjoni
 multiannwali “FISCUS” (“il-Programm”) sabiex itejjeb l-operat tas-sistemi
 tat-taxxa fis-suq intern u l-funzjonament tal-Unjoni Doganali.
 2.
 Il-Programm għandu jkun magħmul minn settur
 tad-dwana u settur tat-taxxa.
 3.
 Il-Programm għandu jkopri l-perjodu l-1 ta’ Jannar 2014
 sal-31 ta' Diċembru 2020.
 Artikolu 2
 Definizzjonijiet
 Għall-fini ta’ dan ir-Regolament
 għandhom japplikaw id-definizzjonijiet li ġejjin:
 (a)
 “awtoritajiet doganali jew tat-taxxa” tfisser l-awtoritajiet
 responsabbli għall-applikazzjoni tar-regoli doganali jew tat-taxxa;
 (b)
 “Esperti esterni” tfisser
 (1)
 rappreżentanti tal-awtoritajiet governattivi
 inklużi pajjiżi mhux parteċipanti fil-Programm skont
 tal-Artikolu 3(1) u 3(2),
 (2)
 operaturi ekonomiċi u l-organizzazzjonijiet
 tagħhom
 (3)
 rappreżentanti tal-organizzazzjonijiet
 internazzjonali u oħrajn rilevanti.
 (c)
 “tassazzjoni” tirreferi għat-taxxi li
 ġejjin
 (1)
 it-taxxa fuq il-valur miżjud prevista
 fid-Direttiva 2006/112/KE;
 (2)
 id-dazji tas-sisa fuq l-alkoħol prevista fid-Direttiva 92/83/KEE
 (3)
 id-dazji tas-sisa fuq il-prodotti tat-tabakk
 previsti fid-Direttiva 2011/64/UE.
 (4)
 taxxi fuq prodotti tal-enerġija u elettriku
 previsti fid-Direttiva 2003/96/KE
 (5)
 it-taxxi kollha l-oħra li jaqgħu fi
 ħdan l-ambitu tal-Artikolu 2(1)(a) tad-Direttiva 2010/24/UE.
 Artikolu 3
 Parteċipazzjoni fil-Programm
 1.
 Il-pajjiżi parteċipanti għandhom
 ikunu l-Istati Membri u l-pajjiżi msemmija fil-paragrafu 2
 bil-kundizzjoni li jintlaħqu l-kundizzjonijiet stabbiliti
 fil-paragrafi 2 u 3.
 2.
 Il-Programm għandu jkun miftuħ
 għall-parteċipazzjoni ta’ kwalunkwe wieħed mill-pajjiżi li
 ġejjin:
 (a) il-pajjiżi li għandhom
 jissieħbu, il-pajjiżi kandidati u l-kandidati potenzjali li
 jibbenefikaw minn strateġija ta’ qabel l-adeżjoni, skont
 il-prinċipji ġenerali u t-termini u l-kundizzjonijiet ġenerali
 għall-parteċipazzjoni ta’ dawk il-pajjiżi fil-programmi
 tal-Unjoni stabbiliti fil-Ftehimiet Qafas, id-Deċiżjonijiet
 tal-Kunsill ta’ Assoċjazzjoni jew Ftehimiet simili rispettivi;
 (b) il-pajjiżi msieħba tal-Politika
 Ewropea tal-Viċinat bil-kundizzjoni li dawk il-pajjiżi jkunu
 laħqu livell suffiċjenti ta’ approssimazzjoni tal-metodi
 legiżlattivi u amministrattivi rilevanti għal dawk tal-Unjoni.
 Il-pajjiżi msieħba kkonċernati għandhom jipparteċipaw
 fil-Programm skont id-dispożizzjonjiet li għandhom jiġu
 determinati ma’ dawk il-pajjiżi wara t-twaqqif ta’ Ftehimiet Qafas li
 jikkonċernaw il-parteċipazzjoni tagħhom fil-programmi
 tal-Unjoni.
 3.
 Esperti esterni jistgħu jipparteċipaw
 f’attivitajiet taħt il-Programm kull fejn dan ikun ta’ siwi għall-ilħuq
 tal-objettivi msemmija fl-Artikoli 4 u 5. Dawn l-esperti għandhom
 jintgħażlu abbażi tal-ħiliet, l-esperjenza u
 l-għarfien tagħhom li huma rilevanti għall-attivitajiet
 speċifiċi.
 Artikolu 4
 Objettiv ġenerali
 L-objettiv ġenerali tal-Programm
 għandu jkun li jappoġġja l-funzjonament tal-Unjoni Doganali u li
 jsaħħaħ is-suq intern billi jtejjeb l-operat tas-sistemi
 tat-taxxa permezz ta’ kooperazzjoni bejn il-pajjiżi parteċipanti,
 l-awtoritajiet doganali u tat-taxxa tagħhom, l-uffiċjali u l-esperti
 esterni taghhom.
 Dan l-objettiv jitkejjel, inter alia permezz
 tal-indikatur li ġej: l-evoluzzjoni tal-perċezzjoni tal-partijiet
 interessati tal-Programm fir-rigward tal-kontribuzzjoni tal-Programm lejn
 il-funzjonament tal-Unjoni Doganali u t-tisħiħ tas-suq intern.
 Artikolu 5
 Objettivi speċifiċi
 1.
 L-objettivi speċifiċi tal-Programm
 għandhom ikunu dawn li ġejjin:
 (a)
 l-appoġġ tal-preparazzjoni,
 l-applikazzjoni koerenti u l-implimentazzjopni effettiva tal-liġi
 tal-Unjoni fl-oqsma doganali u tat-taxxa,
 (b)
 il-kontibuzzjoni għall-funzjonament
 effiċjenti tal-awtoritajiet doganali u tat-taxxa billi jtejjeb
 il-kapaċità amministrattiva tagħhom u jnaqqas il-piż
 amministrattiv,
 (c)
 il-prevenzjoni tal-frodi u l-evażjoni
 tat-taxxa u sabiex tiżdied il-kompetittività, is-sikurezza u s-sigurtà
 biż-żieda ta' kooperazzjoni mal- organizzazzjonijiet internazzjonali,
 l-awtoritajiet governattivi l-oħra, il-pajjiżi terzi, l-operaturi
 ekonomiċi u l-organizzazzjonijiet tagħhom,
 (d)
 it-tisħiħ tal-kompetittività tan-negozji
 Ewropej permezz tal-faċilitazzjoni tal-kummerċ u t-tnaqqis
 tal-ispejjeż ta’ konformità,
 (e)
 il-ħarsien tal-interessi finanzjarji u
 ekonomiċi tal-Unjoni Ewropea u l-Istati Membri tagħha permezz
 tal-ġlieda kontra l-frodi u l-evażjoni tat-taxxa,
 (f)
 għas-settur tad-dwana: l-appoġġ
 tad-dwani fil-ħarsien taċ-ċittadini u tal-ekonomija f’termini
 ta’ sigurtà, sikurezza u fil-ħarsien tal-ambjent.
 2.
 Kull objettiv speċifiku t’hawn fuq għandu
 jitkejjel b’indikatur abbażi tal-perċezzjoni tal-partijiet
 interessati tal-Programm fir-rigward tal-kontribuzzjoni tal-Programm
 għar-realizzazzjoni tal-objettivi speċifiċi.
 Kapitolu II
 Azzjonijiet eliġibbli
 Artikolu 6
 Azzjonijiet eliġibbli
 Il-programm għandu jipprovdi, taħt
 il-kundizzjonijiet stabbiliti fil-programm ta’ ħidma annwali msemmi
 fl-Artikolu 13, appoġġ finanzjarju għat-tipi ta’ azzjoni li
 ġejjin:
 (a)
 Azzjonijiet konġunti komuni għal
 kooperazzjoni u koordinazzjoni operattivi:
 (1)
 seminars u workshops
 (2)
 gruppi ta’ tmexxija sabiex imexxu u jikkoordinaw
 l-azzjonijiet li jaqgħu taħt l-isfera tal-kompetenzi tagħhom
 (3)
 gruppi ta’ proġett, magħmula minn numru
 limitat ta’ pajjiżi, li jkunu operattivi waqt perjodu ta’ żmien
 limitat li l-għan tagħhom ikun l-ilħuq ta’ għan predefinit
 b’riżultat deskritt b’mod preċiż
 (4)
 żjarat ta’ ħidma organizzati
 mill-pajjiżi parteċipanti jew pajjiż terz sabiex
 l-uffiċjali jkunu jistgħu jiksbu jew iżidu l-kompetenza jew
 l-għarfien taghhom fil-kwistjonijiet doganali u tat-taxxa rispettivament;
 għaż-żjarat ta’ ħidma organizzati minn pajjiżi terzi
 l-ispejjeż tal-ivvjaġġar u s-sussistenza biss (akkomodazzjoni u
 gratifika għal kull jum ) huma eliġibbli taħt il-Programm
 (5)
 gruppi esperti, li huma forom strutturati ta’
 kooperazzjoni, b’karattru nonpermanenti jew permanenti, il-ġbir ta’
 kompetenzi għat-twettiq ta’ kompiti f’kampi speċifiċi jew
 it-twettiq ta’ attivitajiet operattivi, possibilment bl-appoġġ ta’
 servizzi ta’ kollaborazzjoni onlajn, assistenza amministrattiva u
 faċilitajiet ta’ infrastruttura u tagħmir;
 (6)
 azzjonijiet ta’ bini ta’ kapaċitajiet
 fl-amministrazzjoni pubblika u ta’ appoġġ;
 (7)
 studji;
 (8)
 proġetti ta’ komunikazzjoni;
 (9)
 kwalunkwe attività oħra ta’ appoġġ
 għall-objettivi ġenerali u speċifiċi stabbilti
 fl-Artikoli 4 u 5
 (b)
 L-azzjonijiet konġunti speċifiċi
 fis-settur tad-dwana inklużi attivitajiet ta’ monitoraġġ
 imwettqa minn gruppi konġunti magħmula minn uffiċjali
 tal-Kummissjoni u tal-Pajjiżi Parteċipanti għall-analiżi
 tal-prattiki doganali, l-identifikazzjoni ta’ kwalunkwe diffikultà
 fl-implimentazzjoni ta’ regoli u, fejn xieraq, sabiex isiru
 suġġerimenti għall-adattament tar-regoli tal-Unjoni u metodi ta’
 ħidma
 (c)
 L-azzjonijiet konġunti speċifiċi
 fis-settur tat-tassazzjoni inklużi kontrolli multilaterali organizzati
 minn żewġ pajjiżi parteċipanti jew iżjed, inkluż
 mill-inqas Stat Membru wieħed, għat-twettiq ta’ kontroll koordinat
 tal-obbligazzjoni tat-taxxa ta’ persuna taxxabbli relatata waħda jew
 iżjed minn waħda
 (d)
 il-bini ta’ kapaċitajiet fl-IT,
 prinċipalment l-iżvilupp, iż-żamma, l-operat u l-kontroll
 tal-kwalità, ta’ komponenti tal-Unjoni stabbiliti fil-punt 4
 tal-Anness II tas-sistemi li ġejjin:
 (1)
 Sistemi tal-Informazzjoni Ewropej stabbiliti
 fil-punti 1, 2 u 3 tal-Anness II u
 (2)
 Sistemi ta’ Informazzjoni Ewropej ġodda
 stabbiliti taħt il-leġiżlazzjoni tal-Unjoni
 (e)
 Il-bini ta’ kompetenzi umani: azzjonijiet ta’
 taħriġ komuni għall-appoġġ tal-ħiliet u
 l-għarfien professjonali meħtieġa relatati mad-dwana u
 t-tassazzjoni.
 Artikolu 7
 Dispożizzonijiet speċifiċi ta’ implimentazzjoni għal
 azzjonjiet konġunti
 1.
 Il-pajjiżi parteċipanti għandhom
 jiżguraw li jiġu nominati uffiċjali bi profil u kwalifiki
 adegwati sabiex jipparteċipaw f’azzjonijiet konġunti.
 2.
 Il-Pajjiżi Parteċipanti għandhom
 jieħdu l-miżuri meħtieġa għall-implimentazzjoni ta’
 azzjonijiet konġunti, b’mod partikolari billi jqajmu għarfien
 fl-awtoritajiet doganali jew tat-taxxa tagħhom dwar dawk l-azzjonijiet u
 billi jiżguraw li jsir użu ottimali tar-riżultati
 ġġenerati.
 Artikolu 8
 Dispożizzjonijiet speċifiċi ta’ implimentazzjoni
 għas-Sistemi ta’ Informazzjoni Ewropej
 1.
 Il-Kummissjoni u l–pajjiżi parteċipanti
 għandhom jiżguraw li s-Sistemi ta’ Informazzjoni Ewropej imsemmija
 fil-punti 1, 2 u 3 tal-Anness II jiġu żviluppati, operati u
 miżmuma b’mod xieraq.
 2.
 Il-Kummissjoni għandha tikkoordina,
 b’kooperazzjoni mal-pajjiżi parteċipanti, dawk l-aspetti tat-twaqqif
 u l-funzjonament ta’ komponenti tal-Unjoni u mhux tal-Unjoni tas-sistemi u
 l-infrastruttura msemmija fil-punti 1, 2 u 3 tal-Anness II li huma
 meħtieġa għall-iżgurar tal-operabilità, l-interkonnettività
 u t-titjib kontinwu tagħhom.
 Artikolu 9
 Dispożizzjonijiet speċifiċi ta’ implimentazzjoni għal
 taħriġ komuni
 1.
 Il-pajjiżi parteċipanti għandhom
 jintegraw kontenut ta’ taħriġ konġunt, inkluż moduli ta’
 tagħlim elettroniku, programmi ta’ taħriġ u standards ta’
 taħriġ li fuqhom ikun hemm ftehim komuni fil-programmi nazzjonali
 tagħhom ta’ taħriġ.
 2.
 Il-pajjiżi parteċipanti għandhom
 jiżguraw li l-uffiċjali tagħhom jirċievu t-taħriġ
 tal-bidu u dak kontinwu meħtieġ sabiex jiksbu ħiliet u
 għarfien professjonali komuni skont il-programmi ta’ taħriġ.
 3.
 Il-pajjiżi parteċipanti għandhom
 jipprovdu t-taħriġ lingwistiku meħtieġ sabiex
 l-uffiċjali jaċċertaw livell suffiċjenti ta’ kompetenza
 lingwistika sabiex jipparteċipaw fil-Programm.
 Kapitolu III
 Qafas Finanzjarju
 Artikolu 10
 Qafas Finanzjarju
 1.
 Il-pakkett finanzjarju għall-implimentazzjoni
 tal-Programm għandu jkun ta’ EUR 777 600 000 (fi prezzijiet attwali).
 2.
 L-allokazzjoni finanzjarja għall-Programm
 tista’ tkopri wkoll l-ispejjeż tal-attivitajiet preparatorji, ta’
 monitoraġġ, kontroll, verifika u evalwazzjoni li huma
 meħtieġa għall-ġestjoni tal-Programm u l-ilħuq tal-objettivi
 tiegħu; b’mod partikolari, studji, laqgħat ta’ esperti, azzjonijiet
 ta’ informazzjoni u komunikazzjoni, inkluża l-komunikazzjoni korporattiva
 tal-prijoritajiet politiċi tal-Unjoni Ewropea sakemm ikunu relatati
 mal-objettivi ġenerali ta’ dan ir-Regolament, spejjeż konnessi
 man-netwerks tal-IT li jiffukaw fuq l-ipproċessar u l-iskambju ta’
 informazzjoni, flimkien mal-ispejjez l-oħra kollha ta’ assistenza
 amministrattiva u teknika magħmula mill-Kummissjoni
 għall-ġestjoni tal-Programm.
 Artikolu 11
 Tipi ta’ intervent
 1.
 Il-Kummissjoni għandha timplimenta l-programm
 skont ir-Regolament Finanzjarju.
 2.
 L-appoġġ finanzjarju tal-Unjoni
 għall-attivitajiet previsti fl-Artikolu 6 għandu jieħu
 l-forma ta’:
 (a)
 għotjiet;
 (b)
 kuntratti ta’ akkwist pubbliku;
 (c)
 rimborż ta’ spejjeż magħmula minn
 esperti esterni msemmija fl-Artikolu 3 (3)
 3.
 Ir-rata ta’ kofinanzjament għal għotjiet
 għandha tasal sa 100 % tal-ispejjeż eliġibbli fejn dawn
 tal-aħħar ikunu spejjeż ta’ vvjaġġar u akkomodazzjoni,
 spejjeż konnessi mal-organizzazzjoni ta’ avvenimenti u gratifiki għal
 kull jum. Dik ir-rata għandha tapplika għall-azzjonijiet
 eliġibbli kollha bl-eċċezzjoni tal-gruppi esperti. Għal din
 il-kategorija ta’ azzjonijiet eliġibbli, il-programmi ta’ ħidma
 annwali se jispeċifikaw ir-rata applikabbli ta’ kofinanzjament meta dawn
 l-azzjonijiet ikunu jeħtieġu l-għoti ta’ għotjiet.
 Artikolu 12
 Il-ħarsien tal-interessi finanzjarji tal-Unjoni
 1.
 Il-Kummissjoni għandha tieħu miżuri
 xierqa sabiex tiżgura li, meta jiġu implimentati azzjonijiet
 iffinanzjati taħt dan ir-Regolament, l-interessi finanzjarji tal-Unjoni
 Ewropea jiġu mħarsa bl-applikazzjoni ta’ miżuri preventivi
 kontra l-frodi, il-korruzzjoni u kwalunkwe attività illegali oħra,
 b’verifiki effikaċi u, jekk jiġu skoperti irregolaritajiet,
 bl-irkupru tal-ammonti li jkunu tħallsu bi żball u, fejn xieraq,
 b’penalitajiet effikaċi, proporzjonali u deterrenti.
 2.
 Il-Kummissjoni jew ir-rappreżentanti
 tagħha u l-Qorti tal-Awdituri għandu jkollhom is-setgħa li
 jwettqu verifika, fuq il-bażi ta’ dokumenti u verifiki u spezzjonijiet fuq
 il-post, fuq il-benefiċjarji kollha ta’ għotja, il-kuntratturi u
 s-sottokuntratturi li jkunu rċevew fondi mill-Unjoni.
 3.
 L-Uffiċċju Ewropew Kontra l-Frodi (OLAF)
 jista' jiġi awtorizzat li jwettaq verifiki u spezzjonijiet fuq il-post fuq
 operaturi ekonomiċi kkonċernati direttament jew indirettament
 b’finanzjament bħal dan skont il-proċeduri stabbiliti fir-Regolament
 tal-Kunsill (Euratom, KE) Nru 2185/96 tal-11 ta' Novembru 1996
 rigward verifiki u spezzjonijiet fuq il-post imwettqa mill-Kummissjoni sabiex
 jiġu protetti l-interessi finanzjarji tal-Komunità Ewropea kontra l-frodi
 u irregolaritajiet oħra[33]
 bl-għan li jiġi verifikat li kien hemm frodi, korruzzjoni jew
 kwalunkwe attività illegali oħra li taffettwa l-interessi finanzjarji
 tal-Unjoni Ewropea b’konnessjoni ma’ ftehim ta' għotja jew
 deċiżjoni ta’ għotja jew kuntratt li jikkonċerna
 l-finanzjament tal-Unjoni.
 4.
 Mingħajr preġudizzju
 għall-paragrafi 1, 2 u 3, il-Ftehimiet Qafas,
 id-Deċiżjonijiet tal-Kunsill ta’ Assoċjazzjoni jew Ftehimiet
 simili ma’ pajjiżi terzi u ma' organizzazzjonijiet internazzjonali u
 ftehimiet ta' għotja u deċiżjonijiet ta’ għotja u kuntratti
 li jirriżultaw mill-implimentazzjoni ta’ dan ir-Regolament għandhom
 espressament jintitolaw lill-Kummissjoni, lill-Qorti tal-Awdituri u lill-OLAF
 sabiex iwettqu verifiki, verifiki fuq il-post u spezzjonijiet.
 Kapitolu IV
 Setgħat ta’ Implimentazzjoni
 Artikolu 13
 Programm ta’ Ħidma
 1.
 Il-Kummissjoni għandha timplimenta l-Programm
 permezz ta’ programm annwali ta’ ħidma għal kull settur tal-Programm,
 inkluż il-prijoritajiet għall-Programm, l-analiżi statistika
 tal-baġit u l-kriterji tal-evalwazzjoni għall-għotjiet għal
 azzjonijiet. Dawn l-atti ta’ implimentazzjoni għandhom jiġu adottati
 skont il-proċedura ta’ eżaminazzjoni msemmija fl-Artikolu 14(2)
 u r-Regolament Finanzjarju.
 2.
 Għas-settur tad-dwana, fit-tħejjija tal-programm
 ta’ ħidma annwali, il-Kummissjoni għandha tqis l-approċċ
 komuni dwar il-politika doganali li għandu jiġi adattat b’mod
 kontinwu għal żviluppi ġodda bi sħubija bejn il-Kummissjoni
 u l-Istati Membri fil-Grupp tal-Politika Doganali, magħmul mill-kapijiet
 tal-amministrazzjonijiet Doganali mill-Kummissjoni u l-Istati Membri jew
 ir-rappreżentanti tagħhom.
 Il-Kummissjoni għandha tgħarraf
 regolarment lill-Grupp tal-Politika Doganali bil-miżuri relatati
 mal-implimentazzjoni tas-settur tad-dwana tal-programm.
 Artikolu 14
 Proċedura ta’ kumitat
 1.
 Il-Kummissjoni għandha tiġi megħjuna
 mill-Kumittat FISCUS. Il-Kumitat jista' jiltaqa' f'żewġ
 formazzjonijiet separati, waħda li tittratta l-aspetti li
 jikkonċernaw is-settur tad-dwana u l-oħra ma' dawk li għandhom
 x'jaqsmu mas-settur tat-taxxa tal-Programm. Il-Kumitat għandu jkun kumitat
 skont it-tifsir tar-Regolament (UE) Nru 182/2011.
 2.
 Fejn issir referenza għal dan il-paragrafu,
 għandu japplika l-Artikolu 5 tar-Regolament (UE) Nru 182/2011.
 Kapitolu V
 Monitoraġġ u Evalwazzjoni
 Artikolu 15
 Monitoraġġ tal-azzjonijiet tal-Programm
 1.
 Il-Kummissjoni għandha, b’kooperazzjoni
 mal-pajjiżi parteċipanti, timmonitorja l-Programm u l-azzjonijiet
 tiegħu sabiex issegwi l-implimentazzjoni tal-azzjonijiet imwettqa.
 2.
 Għandu jintuża grupp ta’ indikaturi
 ewlenin tal-prestazzjoni stabbiliti fl-Artikolu 5(2), inter alia, sabiex
 jitkejlu l-effetti u l-impatti tal-Programm. Huma għandhom jitkejlu skont
 xenarji bażi predefiniti li jirriflettu s-sitwazzjoni qabel
 l-implimentazzjoni.
 Artikolu 16
 Evalwazzjoni
 1.
 Il-Kummissjoni għandha tiżgura
 evalwazzjoni ta’ nofs il-perjodu u waħda finali tal-Programm, b’iffukar
 fuq mistoqsijiet pertinenti ta’ evalwazzjoni u li tiġi integrata
 fiż-żmien sabiex tiġi inkluża fil-proċess
 tat-teħid tad-deċiżjonijiet. Ir-riżultati għandhom
 jiġu integrati fid-deċiżjonijiet dwar rinnovament, modifika jew
 sospensjoni possibbli ta’ programmi sussegwenti. Evalwatur indipendenti estern
 għandu jwettaq dawn l-evalwazzjonijiet.
 2.
 Il-Kummissjoni għandha tistabbilixxi rapport
 ta’ evalwazzjoni ta’ nofs il-perjodu, dwar l-ilħuq tal-objettivi
 tal-azzjonijiet tal-Programm, l-effiċjenza tal-użu tar-riżorsi u
 l-valur miżjud Ewropew tal-Programm sa mhux iżjed tard minn nofs l-2018.
 Dan ir-rapport għandu jindirizza b’mod addizzjonali s-simplifikazzjoni,
 ir-rilevanza kontinwa tal-objettivi, kif ukoll il-kontribut tal-Programm
 għall-prijoritajiet tal-Unjoni ta’ tkabbir intelliġenti, sostenibbli
 u inkużiv.
 3.
 Il-Kummissjoni għandha twaqqaf rapport ta’
 evalwazzjoni finali dwar l-impatti fuq perjodu twil u s-sostenibbiltà
 tal-effetti tal-Programm mhux iżjed tard mill-aħħar tal-2021.
 4.
 Il-pajjiżi parteċipanti għandhom
 jipprovdu, fuq talba tal-Kummissjoni, id-dejta u l-informazzjoni kollha
 rilevanti bl-għan li jikkontribwixxu għar-rapporti ta’ evalwazzjoni
 ta’ nofs il-perjodu u dawk finali tal-Kummissjoni.
 Kapitolu VI
 Dispożizzjonijiet finali
 Artikolu 17
 Revoka
 Id-Deċiżjonijiet Nru 1482/2007/KE
 u Nru 624/2007/KE qegħdin jiġu revokati b’effett mill-1 ta’
 Jannar 2014.
 Madankollu, l-obbligi finanzjarji relatati ma’
 azzjonijiet li għandhom jintlaħqu taħt dawn
 id-Deċiżjonijiet għandhom jibqgħu jiġu amministrati
 minn dawn id-Deċiżjonijiet sakemm jitlestew.
 Artikolu 18
 Dħul fis-seħħ
 Dan ir-Regolament għandu jidħol
 fis-seħħ fl-għoxrin jum wara dak tal-pubblikazzjoni tiegħu
 f’Il-Ġurnal Uffiċjali tal-Unjoni Ewropea.
 Dan għandu japplika mill-1 ta’ Jannar 2014.
 Dan ir-Regolament għandu jorbot jorbot
 fl-intier tiegħu u japplika direttament fl-Istati Membri kollha.
 Magħmul fi Brussell,
 Għall-Parlament Ewropew Għall-Kunsill
 Il-President Il-President
 ANNESS
 I.
 Objettivi operattivi tal-Programm
 L-objettivi operattivi
 għall-implimentazzjoni u l-monitoraġġ ta’ wieħed jew
 iżjed minn wieħed mill-objettivi speċifiċi previsti
 fl-Artikolu 5 għandhom ikunu dawn li ġejjin:
 1.
 It-twaqqif ta’ azzjonijiet li jtejbu l-fehim u
 l-implimentazzjoni komuni tal-liġi doganali u tat-taxxa tal-Unjoni
 2.
 L-appoġġ u l-faċilitazzjoni ta’
 attivitajiet operattivi doganali u tat-taxxa konġunti
 3.
 L-iżvilupp u ż-żamma ta’ sistemi ta’
 informazzjoni doganali u tat-taxxa Ewropej
 4.
 It-tisħiħ ta’ ħiliet u kompetenzi
 fl-oqsma doganali u tat-taxxa għall-uffiċjali u l-esperti esterni
 doganali u tat-taxxa
 5.
 L-appoġġ tal-iżvilupp ta’
 amministrazzjoni elettronika għall-awtoritajiet doganali u tat-taxxa u
 l-partijiet interessati esterni
 6.
 It-twaqqif ta’ azzjonijiet relatati mal-oqsma
 doganali u tat-taxxa li jinvolvu pajjiżi terzi u esperti esterni.
 7.
 L-appoġġ tal-identifikazzjoni u
 l-kondiviżjoni tal-aħjar prattiki
 8.
 It-twaqqif ta’ gruppi esperti sabiex iwettqu
 kompiti operattivi speċifiċi flimkien
 II. Sistemi ta’ Informazzjoni Ewropej u
 l-komponenti tagħhom tal-Unjoni
 Imsemmija fl-Artikolu 6(d)
 1.
 Is-Sistemi ta’ Informazzjoni Ewropej komuni huma
 dawn li ġejjin:
 (a)
 in-netwerk ta’ komunikazzjonijiet
 komuni/l-interface tas-sistemi komuni (CCN/CSI), CCN mail3, is-CSI bridge,
 l-http bridge, CCN LDAP u l-għodod relatati, il-portal tal-web CCN,
 il-monitoraġġ CCN;
 (b)
 sistemi ta’ appoġġ, b’mod partikolari
 l-għodda tal-konfigurazzjoni tal-applikazzjoni għal CCN,
 l-għodda għal ġestjoni tal-provvista awtomizzata (TASMAN),
 l-għodda għar-rapportar ta’ attivitajiet (ART2), il-ġestjoni
 elettronika Taxud ta’ proġett onlajn (TEMPO), l-għodda ta’
 ġestjoni tas-servizzi (SMT), is-sistema ta’ ġestjoni tal-utent (UM),
 is-sistema BPM, id-dashboard tad-disponibilità u l-AvDB, il-portal
 tal-ġestjoni tas-servizzi tal-IT, il-ġestjoni tal-aċċess
 ta’ direttorju u tal-utent,
 (c)
 L-ispazju ta’ informazzjoni u komunikazzjoni
 tal-programm Doganali u tat-taxxa (PICS)
 2.
 Is-Sistemi ta’ Informazzjoni Ewropej
 speċifiċi għad-dwana huma dawn li ġejjin:
 (a)
 is-sistemi tal-moviment doganali, b’mod partikolari
 s-Sistema (Ġdida) ta’ Tranżitu Komputerizzata ((N)CTS), NCTS TIR
 għar-Russja, is-Sistema ta’ Kontroll tal-Esportazzjoni (ECS) u s-Sistema
 ta’ Kontroll tal-Importazzjoni (ICS). L-applikazzjonijiet/komponenti li
 ġejjin qegħdin jappoġġjaw dawn is-sistemi: is-sistema
 għall-iskambju ta’ dejta ma’ pajjiżi terzi (SPEED bridge), in-Nodu
 Konvertitur Edifact SPEED (SPEED-ECN), l-Applikazzjoni Standard tat-Test SPEED
 (SSTA), l-Applikazzjoni Standard tat-Test ta’ Tranżitu (STTA),
 l-Applikazzjoni tat-Test ta’ Tranżitu (TTA), is-Servizzi
 Ċentrali/Dejta ta' Referenza (CSRD), is-Servizzi Ċentrali/Sistema ta’
 Informazzjoni dwar il-Ġestjoni (CS/MIS);
 (b)
 is-Sistema Komunitarja tal-Ġestjoni tar-Riskju
 (CRMS) li tkopri l-Formoli ta' Informazzjoni dwar ir-Riskju (RIF) u d-dominji
 funzjonali tal-Profili Komuni CPCA;
 (c)
 is-Sistema tal-Operaturi Ekonomiċi (EOS) li
 tkopri r-Reġistrazzjoni u l-Identifikazzjoni tal-Operaturi Ekonomiċi
 (EORI), l-Operaturi Ekonomiċi Awtorizzati (AEO), is-Servizzi Regolari
 tat-Trasport Marittimu (RSS) u r-rikonoxximent reċiproku mad-dominji
 funzjonali tal-pajjiżi msieħba. Is-Servizz Ġeneriku tal-Web huwa
 komponent ta’ appoġġ għal din is-sistema;
 (d)
 is-sistema tariffarja (TARIC3) li hija sistema ta’
 dejta ta’ referenza għal applikazzjonijiet oħra bħas-sistema
 tal-ġestjoni tal-kwoti (QUOTA2), is-sistema ta’ ġestjoni u
 monitoraġġ tas-sorveljanza (SURV2), is-sistema Ewropea ta’
 Informazzjoni li Torbot Dwar it-Tariffa (EBTI3), l-Inventarju Doganali Ewropew
 tas-Sustanzi Kimiċi (ECICS2). In-Nomenklatura Magħquda (NM) u
 l-applikazzjonijiet tas-sospensjonijiet (Sospensjonijiet) qegħdin
 jiġġestixxu l-informazzjoni legali b’konnessjoni diretta mas-sistema
 tariffarja;
 (e)
 l-applikazzjonijiet għal finijiet ta’
 kontroll, b’mod partikolari s-Sistema ta’ Ġestjoni tal-Kampjuni (SMS) u
 s-Sistema ta' Informazzjoni għall-Proċeduri ta' Pproċessar
 (ISPP);
 (f)
 is-Sistema kontra l-Falsifikazzjoni u kontra
 l-Piraterija (COPIS);
 (g)
 is-Sistema ta’ Disseminazzjoni tad-Data (DDS2) li
 tiġġestixxi l-informazzjoni kollha li hija aċċessibbli
 għall-pubbliku permezz tal-Internet.
 (h)
 is-Sistema ta' Informazzjoni għal Kontra
 l-Frodi (AFIS)
 3.
 Is-Sistemi ta’ Informazzjoni Ewropej
 speċifiċi għat-tassazzjoni huma dawn li ġejjin:
 (a)
 is-sistemi relatati mal-VAT, b’mod partikolari,
 is-sistema ta’ skambju ta’ informazzjoni tal-VAT (VIES) u r-rimborż
 tal-VAT, inkluża l-applikazzjoni tal-bidu VIES, l-għodda ta’
 monitoraġġ VIES, is-sistema statistika ta’ Tassazzjoni,
 VIES-on-the-web, l-għodda ta’ konfigurazzjoni VIES-on-the-web,
 l-għodod ta’ ttestjar tar-rimborż tal-VIES u l-VAT, l-algoritmi
 tan-numri tal-VAT, l-iskambju ta' formoli elettroniċi tal-VAT, il-VAT fuq
 is-Servizzi elettroniċi (VoeS); l-għodda ta’ ttestjar tal-VoeS,
 l-għodda ta’ ittestjar tal-formoli elettroniċi tal-VAT
 (b)
 sistemi relatati mal-irkupru, b’mod partikolari
 l-formoli elettroniċi għall-irkupru ta’ pretensjonijiet, formoli
 elettroniċi għall-istrument uniformi li jippermetti l-infurzar (UIPE)
 u għall-formola ta’ notifika uniformi (UNF)
 (c)
 sistemi relatati mat-tassazzjoni diretta, b’mod
 partikolari t-tassazzjoni fuq is-sistemi ta’ tfaddil, it-tassazzjoni fuq
 l-għodda ta’ ttestjar tat-tfaddil, formoli elettroniċi
 għat-tassazzjoni diretta, in-numru tal-identifikazzjoni tat-taxxa TIN fuq
 il-web, l-iskambji relatati mal-Artikolu 8 tad-Direttiva 2011/16/UE u
 għodod tal-ittestjar assoċjati
 (d)
 sistemi oħra relatati mat-tassazzjoni, b’mod
 partikolari, id-database tat-taxxi fl-Ewropa (TEDB), CCN/Mail lill-pajjiżi
 OECD
 (e)
 is-sistemi tad-dazji tas-sisa, b’mod partikolari
 s-sistema għall-iskambju ta’ dejta dwar id-dazji tas-sisa (SEED),
 is-Sistema kompjuterizzata tal-Movimenti u tal-Kontrolli intrakomunitarji ta’
 prodotti soġġetti għas-Sisa (EMCS), il-formoli elettroniċi
 MVS, l-applikazzjoni tat-test (TA)
 (f)
 sistemi oħra ċentrali, b’mod partikolari,
 l-applikazzjoni tal-komunikazzjoni u l-informazzjoni tal-Istati Membri (MSCIA),
 is-sistema ta’ ttestjar self-service (SSTS), is-sistema tal-istatistiki
 relatati mat-tassazzjoni, l-applikazzjoni ċentrali għal formoli
 tal-web, is-servizzi ċentrali / is-sistema ta’ informazzjoni dwar
 il-ġestjoni għas-Sisa (CS/MISE)
 4.
 Il-komponenti tal-Unjoni tas-sistemi ta’
 informazzjoni Ewropej huma:
 (a)
 l-assi tal-IT bħall-hardwer, is-softwer u
 l-konnessjonijiet tan-netwerk tas-sistemi identifikati inkluża
 l-infrastruttura tad-dejta assoċjata;
 (b)
 is-servizzi IT meħtieġa sabiex
 jappoġġjaw l-iżvilupp, iż-żamma, it-titjib u l-operat
 tas-sistemi identifikati;
 (c)
 u kwalunkwe elementi oħra li, għal
 raġunijiet ta’ effiċjenza, sikurezza u razzjonalizzazzjoni, huma
 identifikati mill-Kummissjoni bħala komuni għall-pajjiżi
 parteċipanti
 DIKJARAZZJONI FINANZJARJA
 LEĠIŻLATTIVA
 1.
 QAFAS TAL-PROPOSTA/INIZJATTIVA
 1.1. Titolu tal-proposta/inizjattiva
 1.2. Qasam/oqsma
 ta’ poitika konċernati fl-istruttura ABM/ABB
 1.3. Natura
 tal-proposta/inizjattiva
 1.4. Objettiv(i)
 1.5. Raġunijiet
 għall-proposta/inizjattiva
 1.6. Durata
 u impatt finanzjarju
 1.7. Metodu/i
 ta’ ġestjoni maħsub(a)
 2.
 MIŻURI TA’ ĠESTJONI
 2.1. Regoli
 ta’ monitoraġġ u rapportar
 2.2. Sistema
 ta’ ġestjoni u kontroll
 2.3. Miżuri
 għall-prevenzjoni tal-frodi u l-irregolaritajiet
 3.
 STIMA TAL-IMPATT FINANZJARJU TAL-PROPOSTA/INIZJATTIVA
 3.1. Intestatura/i
 tal-qafas finanzjarju multiannwali u l-intestatura/i tal-baġit tal-infiq
 affettwati
 3.2. Stima
 tal-impatt fuq l-infiq
 3.2.1. Sommarju tal-istima tal-impatt fuq l-infiq
 3.2.2. Stima
 tal-impatt fuq l-approprjazzjonijiet operattivi
 3.2.3. Stima
 tal-impatt fuq approprjazzjonijiet ta’ natura amministrattiva
 3.2.4. Kompatibilità
 mal-qafas finanzjarju multiannwali attwali
 3.2.5. Parteċipazzjoni
 ta' partijiet terzi fil-finanzjament
 3.3. Impatt stmat fuq id-dħul
 DIKJARAZZJONI
 FINANZJARJA LEĠIŻLATTIVA GĦALL-PROPOSTI
 1.
 QAFAS TAL-PROPOSTA/INIZJATTIVA
 1.1.
 Titolu tal-proposta/inizjattiva
 Proposta
 għal Regolament tal-Parlament Ewropew u tal-Kunsill li jistabbilixxi
 programm ta’ azzjoni għad-dwana u t-tassazzjoni fl-Unjoni Ewropea
 għall-perjodu 2014-2020 (FISCUS) u r-revoka tad-Deċiżjonijiet
 Nru 1482/2007/KE u Nru 624/2007/KE.
 1.2.
 Qasam/oqsma ta’ poitika konċernati
 fl-istruttura ABM/ABB[34]
 Politika
 Doganali 1404
 Politika
 tat-Taxxa 1405
 1.3.
 Natura tal-proposta/inizjattiva
 ̈ Il-proposta/inizjattiva
 hija relatata ma’ azzjoni ġdida
 ̈ Il-proposta/inizjattiva
 hija relatata ma’ azzjoni ġdida wara proġett pilota/azzjoni
 preparatorja[35]
 X Il-proposta/inizjattiva hija relatata mal-estensjoni
 ta’ azzjoni eżistenti
 ̈ Il-proposta/inizjattiva
 hija relatata ma’ azzjoni diretta mill-ġdid lejn azzjoni ġdida
 1.4.
 Objettivi
 1.4.1.
 L-objettiv(i) strateġiku/ċi multiannwali
 tal-Kummissjoni taħt il-mira tal-proposta/inizjattiva
 Il-programm FISCUS se
 jikkontribwixxi għall-Istrateġija Ewropa 2020 għal
 tkabbir intelliġenti, sostenibbli u inklużiv[36] permezz (1)
 tat-tisħiħ tal-funzjonament tas-Suq Uniku, (2) tal-provvista ta’
 qafas għall-appoġġ ta’ attivitajiet li jtejbu l-produttività tas-settur
 pubbliku u (3) tat-tmexxija ‘l quddiem tal-progress u l-innovazzjoni
 tekniċi fl-amministrazzjonijiet doganali u tat-taxxa nazzjonali u Ewropej.
 Il-parti tat-taxxa
 Il-programm se
 jappoġġja b’mod partikolari l-inizjattiva ewlenija
 fl-aġenda diġitali għall-Ewropa[37],
 l-inizjattiva ewlenija dwar l-Unjoni tal-Innovazzjoni[38] u l-inizjattiva ewlenija dwar
 politika industrijali għall-era tal-globalizzazzjoni[39]. Se jappoġġja
 l-amministrazzjonijiet tat-taxxa nazzjonali sabiex isiru amministrazzjonijiet
 tat-taxxa kompletament elettroniċi u bl-istess mod jikkontribwixxi
 għat-tnaqqis tal-piż amministrattiv fuq il-kontribwenti, billi
 jagħmel l-implimentazzjoni tal-leġiżlazzjoni tat-taxxa
 tal-Unjoni iżjed intelliġenti.
 Il-programm se
 jappoġġja wkoll l-Att dwar is-Suq Uniku[40] b’mod partikolari ċerti
 oqsma ewlenin għall-politika tat-taxxa enfasizzati f’dan l-att legali u
 dawk li jikkonċernaw it-tnaqqis tal-piż fuq il-kontribwenti.
 L-inizjattivi futuri ta’ politika li l-programm se jappoġġja u jgħin
 sabiex jiġu implimentati, bħad-Direttiva dwar it-Tassazzjoni
 tal-Enerġija, l-istrateġija l-ġdida dwar il-VAT, il-Bażi
 Komuni Konsolidata tat-Taxxa Korporattiva għall-kumpaniji u dawk li
 jikkonċernaw it-tneħħija ta’ xkiel fiskali transkonfinali, meta
 jiġu adottati, se jikkontribwixxu b’mod sostanzjali għall-ilħuq
 tal-objettivi tal-Att dwar is-Suq Uniku.
 Il-Parti Doganali
 L-Unjoni Doganali hija
 fundamentali għas-Suq Intern. Is-Suq Intern mingħajr
 konfini għall-merkanzija jeħtieġ li l-merkanzija li
 toriġina minn pajjiżi terzi tikkonforma ma’ formalitajiet u
 rekwiżiti oħra mad-dħul jew meta tiġi rilaxxata
 fiċ-ċirkolazzjoni; wara dan, tista’ tiċċirkola
 mingħajr xkiel fil-konfini esterni tal-UE. Id-dwani jappoġġjaw
 l-iżvilupp ta’ kundizzjonijiet ġusti u kompetittivi tas-Suq Intern
 permezz tal-applikazzjoni uniformi ta’ regoli u regolamenti komuni. Huwa
 jappoġġja l-iżvilupp u l-innovazzjoni fis-Suq Intern
 pereżempju bl-infurzar tad-drittijiet ta’ proprjetà intellettwali (IPR)
 fuq il-konfini (ara wkoll il-pjan Ewropew kontra l-falsifikazzjoni u
 l-piraterija[41]
 u l–istrateġija l-ġdida għall-IPR fis-Suq Uniku kif ġie
 adottat reċentement mill-Kummissjoni). Ir-rispons għal konsultazzjoni
 pubblika reċenti[42]
 dwar il-futur tas-Suq Inetrn jissuġġerixxi aspettattivi għolja
 fost il-federazzjonijiet tal-industrija dwar iktar azzjoni tal-UE kontra
 l-falsifikazzjoni u l-piraterija. Id-dwana għandha rwol fundamentali
 fl-infurzar effettiv tal-IPR, kif ġie kkonfermat minn statistiki dwar
 attivitajiet doganali tal-IPR[43].
 Barra dan il-programm se jappoġġja varjetà kbira ta’ miżuri ta’
 politika fil-qafas tal-Unjoni Doganali. Pereżempju, il-ħarsien tal-interessi
 finanzjarji tal-UE u l-Istati Membri permezz tal-ġbir ta’ dazji u
 tariffi u taxxi varji fuq il-kummerċ, u sforzi kollaborattivi
 għall-ġlieda kontra l-frodi. Fl-2010, madwar 12.3% (15.7 biljun euro)
 tal-baġit tal-UE kienu jikkorrispondu għal riżorsi proprji
 addizzjonali[44].
 L-Unjoni Doganali hija l-parti operattiva tal-Politika Kummerċjali tal-UE,
 billi timplimenta ftehimiet kummerċjali bilaterali u multilaterali,
 tiġbor id-dazji, u tapplika miżuri kummerċjali (bħal regoli
 ta’ oriġini), embargi u restrizzjonijet oħra. Id-dokument ta’
 diskussjoni Kummerċ, Tkabbir u Affarijiet Dinjija: Il-politika
 tal-kummerċ bħala element prinċipali mill-Istrateġija
 tal-UE 2020[45]
 ippubblikat f’Novembru tal-2010, jissottolinea l-aġenda għal
 kooperazzjoni doganali internazzjonali fil-qafas tal-ftehimiet bilaterali u
 fl-Organizzazzjoni Dinjija Doganali. Dan jenfasizza li proċeduri doganali
 effiċjenti jnaqqsu l-ispejjeż ta’ konformità għall-operaturi
 tas-suq, jiffaċilitaw il-kummerċ leġittimu, u jgħinu sabiex
 jiġu indirizzati r-riskji ta’ sigurtà, sikurezza u ta' IPR li dejjem
 qegħdin jiżdiedu.
 Ir-rwol tal-Unjoni
 Doganali fil-kontribut għas-sigurtà interna tal-UE dejjem qed isir
 iżjed prominenti, u se jkompli jikber, kif rifless fil-pjan ta’ azzjoni
 għall-Istrateġija ta’ Sigurtà Interna[46] u fil-Pjan ta’ Azzjoni li
 jimplimenta l-Programm ta’ Stokkolma[47].
 Barra dan, l-azzjoni u l-kooperazzjoni doganali bejn id-dwani, il-pulizija u
 awtoritajiet oħra tal-infurzar jikkontribwixxu għall-ilħuq
 tas-sigurtà globali bħall-ġlieda kontra l-ħasil tal-flus,
 il-kriminalità organizzata transkonfinali, u t-terroriżmu.
 1.4.2.
 Objettiv(i) speċifiċi u attività/ijiet
 tal-AMB/ABB ikkonċernati
 Objettivi speċifiċi u attività/jiet tal-ABM/ABB
 ikkonċernata/i
 L-attivitajiet
 tal-ABB ikkonċernati huma l-Politika Doganali (1404) u l-Politika
 tat-Taxxa (1405); L-objettivi speċifiċi tal-programm se jkunu dawn li
 ġejjin:
 (1)
 l-appoġġ tal-preparazzjoni,
 l-applikazzjoni koerenti u l-implimentazzjoni effettiva tal-liġi
 tal-Unjoni fl-oqsma doganali u tat-taxxa
 (2)
 li jikkontribwixxi għall-funzjonament
 effiċjenti tal-awtoritajiet doganali u tat-taxxa bit-titjib
 tal-kapaċità amministrattiva tagħhom u t-tnaqqis tal-piż
 amministrattiv
 (3)
 il-prevenzjoni tal-frodi u l-evażjoni
 tat-taxxa u għat-titjib tal-kompetittività, is-sigurtà u s-sikurezza
 bit-titjib tal-kooperazzjoni ma’ organizzazzjonijiet internazzjonali,
 organizzazzjonijiet governattivi oħra, pajjiżi terzi, operaturi ekonomiċi
 u l-organizzazzjonijiet tagħhom.
 (4)
 it-tisħiħ tal-kompetittività tan-negozji
 Ewropej permezz tal-faċilitazzjoni tal-kummerċ u t-tnaqqis
 tal-ispejjeż ta’ konformità.
 (5)
 il-protezzjoni tal-interessi finanzjarji u
 ekonomiċi tal-Unjoni Ewropea u l-Istati Membri tagħha permezz
 tal-ġlieda kontra l-frodi u l-evażjoni tat-taxxa.
 (6)
 l-appoġġ tad-dwani fil-ħarsien
 taċ-ċittadini u tal-ekonomija f’termini ta’ sigurtà, sikurezza u
 fil-ħarsien tal-ambjent.
 1.4.3.
 Riżultat(i) mistenni(ja) u impatt
 Speċifika
 l-effetti li l-proposta/inizjattiva għandu jkollha fuq
 il-benefiċjarji/gruppi fil-mira.
 Mil-lat
 Doganali, l-Istati Membri, bit-trasferiment tas-setgħat tagħhom
 lill-UE – billi l-Unjoni Doganali hija kompetenza esklużiva tal-UE – ipso
 facto ftiehmu li l-azzjonijiet fil-qasam doganali jiġu applikati
 aħjar fil-livell tal-UE. Madankollu, il-qafas legali tal-UE fih
 innifsu ma jiżgurax il-funzjonament tajjeb tal-Unjoni Doganali.
 L-assistenza permezz ta’ miżuri ta’ appoġġ kif ipprovduti
 mill-Programm Dwana hija meħtieġa sabiex jiġi żgurat li
 l-leġiżlazzjoni doganali tal-UE tiġi applikata b’mod
 konverġenti u armonizzata, sabiex b’hekk it-trattament tal-operaturi
 tas-suq, il-prevenzjoni tal-frodi u l-obbligi legali ma jvarjawx.
 Barra
 dan, ħafna mill-attivitajiet fil-qasam doganali huma ta’ natura
 transkonfinali, li jinvolvu u jaffettwaw is-27 Stat Membru kollha u
 għalhekk ma jistgħux jitwettqu b'mod effettiv u effiċjenti minn
 Stati Individwali. L-azzjoni tal-UE hija meħtieġa sabiex
 issaħħaħ id-dimensjoni Ewropea tax-xogħol doganali, sabiex
 jiġu evitati d-distorsjonijiet tas-Suq Intern u jiġi
 appoġġjat il-ħarsien effettiv tal-konfini tal-UE.
 Il-kondiviżjoni
 tas-solidarjetà u r-responsabbiltà huma l-prinċipji sottostanti
 tal-finanzjament għall-Unjoni Doganali. Is-sitwazzjonijiet fejn
 il-ħtieġa għal miżuri effettivi taqbeż il-ħila
 ta’ Stati Membri partikolari li jipprovduhom huma ta’ detriment
 għall-Unjoni b’mod ġenerali. L-intervent tal-UE huwa
 meħtieġ sabiex jiġi ppreservat il-ġid pubbliku tal-UE
 fejn id-domanda tal-UE (pereżempju għas-sigurtà) ma tkunx tista’
 tiġi pprovduta b’mod adegwat mis-servizz ta’ provvista ta’ Stat Membru
 partikolari. F’każijiet bħal dawn, l-azzjoni tal-UE tiġi
 tradotta f’finanzjament konġunt tal-bini ta’ kapaċitajiet
 sabiex tiġi sodisfatta d-domanda għal kontroll effettiv minkejja
 l-kapaċità limitata ta’ provvista ta’ Stati Membri speċifiċi.
 L-għan
 tal-programm propost huwa li jtejjeb il-kooperazzjoni bejn
 l-amministrazzjonijiet tat-taxxa u li jipprovdi mekkaniżmi u mezzi
 għat-titjib ta' kooperazzjoni bħal din kif ukoll il-finanzjament
 meħtieġ sabiex jintlaħqu dawn l-objettivi. Fil-prattika
 l-programm, meta jiġi implimentat mill-Kummissjoni, mhuwiex se
 jirriżulta f’iżjed armonizzazzjoni tas-sistemi tat-taxxa nazzjonali
 iżda se jippermetti t-tnaqqis ta’ effetti negattivi relatati
 mal-koeżistenza ta’ 27 sistema differenti tat-taxxa, bħall-frodi,
 id-distorsjonijiet tal-kompetizzjoni, il-piż amministrattiv
 għall-amministrazzjonijiet u n-negozji, it-tax shopping, eċċ.
 Għalhekk il-miżura proposta hija miżura ċara ta’
 appoġġ lis-Suq Intern billi se tippermetti t-titjib tal-funzjonament
 tas-sistemi tat-taxxa differenti fis-Suq Intern.
 Billi
 hija r-responsabbiltà tal-Istati Membri li jiġġestixxu l-operat
 tas-sistemi tat-taxxa nazzjonali, huwa ċar mill-isfidi identifikati
 fil-valutazzjoni tal-impatt tal-proposta li iżjed kooperazzjoni
 amministrattiva bejn l-awtoritajiet tat-taxxa - f'livell ogħla minn dak
 attwali - hija meħtieġa. Il-kooperazzjoni madwar l-UE tippermetti
 lill-awtoritajiet tat-taxxa li jiżviluppaw sinerġiji, jevitaw
 id-duplikazzjoni u jiskambjaw prattiki tajba fl-oqsma kollha relatati
 mat-tassazzjoni bħall-inġinerija fil-qasam tan-negozju, l-IT,
 il-kooperazzjoni internazzjonali, eċċ. L-appoġġ għal
 kooperazzjoni fiskali mill-programm Fiscalis 2013 attwali wera l-merti
 tiegħu, u din l-esperjenza se tkun ta’ siwi kbir sabiex jiġu solvuti
 l-isfidi tal-futur b’mod partikolari l-arkitettura teknoloġika skaduta,
 id-diffikultajiet li jinħolqu meta ssir ħidma flimkien fuq livell
 operattiv rigward kompiti speċifiċi, mezzi finanzjarji mhux indaqs
 għall-appoġġ tal-attivitajiet tal-awtoritajiet tat-taxxa u
 d-diffikultajiet fit-twaqqif ta’ kollaborazzjoni strutturali mal-partijiet
 interessati ewlenin tal-awtoritajiet tat-taxxa.
 1.4.4.
 Indikaturi tar-riżultati u l-impatt
 Speċifika
 l-indikaturi għall-monitoraġġ tal-implimentazzjoni
 tal-proposta/inizjattiva.
 Il-monitoraġġ
 tal-attivitajiet tal-programm se jsir sabiex jiġi żgurat li r-regoli
 u l-proċeduri għall-implimentazzjoni tal-programm ikunu ġew
 applikati tajjeb u sabiex jiġi verifikat jekk il-programm ikunx qed jirnexxi
 fl-ilħuq tal-objettivi tiegħu. Se jitwaqqaf qafas ta’
 monitoraġġ, inkluż: loġika ta’ investigazzjoni, sett
 komprensiv ta’ indikaturi, metodi ta’ kejl, pjan ta’ ġbir ta’ dejta,
 proċess ċar u strutturat ta’ rapportar u monitoraġġ u
 evalwazzjonijiet ta’ nofs il-perjodu u finali.
 Il-prestazzjoni
 tal-programm se titkejjel bl-użu ta’ sett koerenti ta’ indikaturi
 tal-prestazzjoni, l-impatt, ir-riżultati u l-produzzjoni konnessi
 mal-objettivi ġenerali, speċifiċi u operattivi tal-programm u
 l-bini tal-konnessjoni mal-Pjan ta’ Ġestjoni tal-Kummissjoni. Il-lista
 dettaljata tal-indikaturi tal-impatt, ir-riżultati u l-produzzjoni hija
 disponibbli fil-Valutazzjonijiet tal-Impatt tal-programmi rilevanti. DĠ
 TAXUD identifika l-miri għal ċerti objettivi operattivi tal-programm.
 Madankollu għal ċertu objettivi oħra dan għadu mhux
 fattibbli f’dan il-perjodu. Il-miri ta’ dawk l-objettivi operattivi se
 jiġu identifikati qabel il-bidu tal-programm 2020 minn DĠ TAXUD
 u se jiġu ppreżentati lill-Kumitat tal-Programm għall-approvazzjoni
 fil-qafas tal-proċedura tal-Programm ta’ Ħidma Annwali.
 L-objettiv
 ġenerali se jitkejjel bħala l-evoluzzjoni tal-opinjoni
 tal-partijiet interessati tal-programm rilevanti kollha dwar il-kontribut
 tal-programm lejn l-appoġġ għall-funzjonament tal-Unjoni
 Doganali u t-tisħiħ tas-suq intern bit-tisħiħ tal-operat
 tas-sistemi tat-taxxa u bħala mira se jkollu li l-opinjoni tal-partijiet
 interessati dwar il-kontribut tal-programm lejn dan l-objettiv għandha
 tistabbilizza jew tevolvi b’mod pożittiv.
 L-indikaturi
 li se jkejlu l-objettivi speċifiċi huma indikati
 fl-Artikolu 5(2) tal-proposta.
 1.5.
 Raġunijiet għall-proposta/inizjattiva
 1.5.1.
 Rekwiżit(i) li għandu/għandhom
 jintlaħaq/jintlaħqu fuq perjodu qasir jew twil
 Il-proposta
 tikkontribwixxi għall-Istrateġija Ewropa 2020 u
 l-implimentazzjoni ta’ leġiżlazzjonijiet varji oħra tal-Unjoni
 kif elaborat taħt il-Kapitolu 1.4.1
 1.5.2.
 Valur miżjud tal-involviment tal-UE
 Huwa
 ta’ benefiċċju akbar li jinbdew azzjonijiet fil-livell tal-Unjoni
 milli fil-livell tas-27 Stat Membru kif deskritt fid-dettall fil-Kapitolu 3.2
 tal-memorandum spjegattiv.
 1.5.3.
 Tagħlimiet mittieħda minn esperjenzi
 simili fl-imgħoddi
 Mil-lat
 ekonomiku, azzjoni fil-livell tal-UE hija ħafna iżjed
 effiċjenti. Is-sinsla tal-kooperazzjoni doganali u tat-taxxa hija netwerk
 ta’ komunikazzjoni dedikata sigura ħafna li hija operattiva sa mill-ewwel
 programmi ta’ kooperazzjoni doganali u tat-taxxa fil-bidu tas-snin 90. Huwa
 joħloq interkonnessjoni bejn l-amministrazzjonijiet doganali u tat-taxxa
 nazzjonali f’madwar 5 000 punt ta’ konnessjoni Din in-netwerk tal-IT
 tiżgura li kull amministrazzjoni nazzjonali tkun teħtieġ li
 tikkonnettja darba biss ma’ din l-infrastruttura komuni sabiex tkun tista’
 tiskambja kwalunkwe tip ta’ informazzjoni. Jekk infrastruttura bħal din ma
 tkunx disponibbli l-Istati Membri jkollhom jingħaqdu 26 darba mas-sistemi
 nazzjonali ta’ kull wieħed mill-Istati Membri l-oħra.
 Pedamenti
 oħra tal-programm huma attivitajiet li jlaqqgħu flimkien uffiċjali
 tad-dwana u tat-taxxa rispettivament bl-għan li jiskambjaw l-aħjar
 prattiki, sabiex, pereżempju, jitgħallmu minn xulxin, janalizzaw
 problema jew ifasslu gwida. Li kieku l-Istati Membri kien ikollhom
 jitgħallmu minn xulxin billi jiżviluppaw l-attivitajiet proprji barra
 l-umbrella tal-programm, kollha kienu jiżviluppaw il-grupp ta' għodod
 u l-modi ta’ ħidma tagħhom. Li kieku s-sinerġiji bejn
 l-attivitajiet kienu jintilfu u ma kinux jiġu implimentati attivitajiet
 komuni b’mod sistematiku fil-livell tas-27 Stat Membru. Huwa ħafna
 iżjed effiċjenti li, bl-appoġġ tal-programm, il-Kummissjoni
 taġixxi bħala sensar tal-attività bejn il-pajjiżi
 parteċipanti.
 Valur
 miżjud importanti ieħor huwa wieħed ta’ natura mhux
 tanġibbli. Il-programm kien strumentali sabiex jinħoloq sens ta’
 interess komuni, billi stimola l-fiduċja reċiproka u
 ġġenera spirtu ta’ kooperazzjoni bejn l-Istati Membri u
 l-Istati Membri u l-Kummissjoni fl-oqsma doganali u tat-taxxa.
 1.5.4.
 Koerenza u sinerġija possibbli ma’ strumenti
 rilevanti oħra
 Wieħed
 mix-xenarji ta’ politika mfassal għall-qasam doganali jipprevedi appoġġ
 finanzjarju lill-awtoritajiet doganali tal-Istati Membri sabiex jakkwistaw
 tagħmir u jibnu l-kapaċità teknika tagħhom. Pjuttost milli
 jfasslu skema finanzjarja għal dan il-fini taħt il-programm FISCUS,
 l-Istati Membri jistgħu jirrivolġu ruħhom għall-programmi
 oħra, inklużi Fondi Strutturali Reġjonali sabiex tiġi
 appoġġjata din il-ħtieġa.
 Skont
 l-evalwazzjoni ta’ nofs il-perjodu tal-programmi DĠ HOME dwar
 il-Prevenzjoni ta’ u l-Ġlieda kontra l-Kriminalità (ISEC) u l-Prevenzjoni,
 it-Tħejjija u l-Ġestjoni tal-Konsegwenzi ta’ Atti Terroristiċi u
 Riskji Oħra Relatati mas-Sigurtà (CIPS)[48]
 il-mudell ta’ ġestjoni tal-programm Dwana u Fiscalis “joffri l-iżjed
 prospettivi promettenti għat-titjib tal-ġestjoni ta’ ISEC/CIPS billi
 jippermetti li jkun hemm rispons ta’ malajr u flessibbli għal
 ħtiġijiet operattivi”[49].
 Is-sinsla
 għas-sistemi trans-Ewropej tal-IT hija n-netwerk CCN/CSI, li
 qiegħda tintuża wkoll mill-OLAF għall-iskambju (u
 l-ħżin) ta' informazzjoni fuq l-irregolaritajiet u l-frodi. Għal
 dan il-fini ż-żewġ DĠs jibbenefikaw minn ekonomiji ta’
 skala.
 1.6.
 Durata u impatt finanzjarju
 X
 Proposta/inizjattiva ta’ durata limitata
 –
 ̈ Proposta/inizjattiva b’effett minn 01/01/2014 sa 31/12/2020
 –
 ̈ Impatt finanzjarju minn 2014 sa 2023 (minn 2021
 sa 2023 biss għall-approprjazzjonijet tal-ħlasijiet)
 ̈ Proposta/inizjattiva ta’ durata mhux
 limitata
 –
 Implimentazzjoni b’perjodu tal-bidu minn YYYY sa
 YYYY,
 –
 segwita b’operat fuq skala sħiħa.
 1.7.
 Metodu/i ta’ ġestjoni maħsuba[50]
 X Ġestjoni
 ċentralizzata diretta mill-Kummissjoni
 ̈ Ġestjoni ċentralizzata indiretta bid-delega tal-kompiti ta’ implimentazzjoni lil:
 ̈ aġenziji eżekuttivi
 ̈ korpi mwaqqfa mill-Komunitajiet[51]
 ̈ korpi tas-settur pubbliku nazzjonali/korpi b’missjoni ta’
 servizz pubbliku
 ̈ persuni fdati bl-implimentazzjoni ta’ azzjonijiet
 speċifiċi skont it-Titolu V tat-Trattat dwar l-Unjoni Ewropea u
 identifikati fl-att bażiku rilevanti kif mifhum fl-Artikolu 49
 tar-Regolament Finanzjarju
 ̈ Ġestjoni kondiviża mal-Istati Membri
 ̈ Ġestjoni deċentralizzata ma’ pajjiżi terzi
 ̈ Ġestjoni konġunta ma’ organizzazzjonijiet internazzjonali (iridu jiġu
 speċifikati)
 Jekk jiġi indikat
 iżjed minn metodu wieħed ta’ ġestjoni, jekk jogħġbok
 agħti d-dettalji fit-taqsima “Kummenti”
 Kummenti
 /
 2.
 MIŻURI TA’ ĠESTJONI
 2.1.
 Regoli ta’ monitoraġġ u rapportar
 Speċifika
 l-frekwenza u l-kundizzjonijiet.
 Il-monitoraġġ tal-attivitajiet tal-programm se jsir sabiex jiġi żgurat li r-regoli u l-proċeduri
 għall-implimentazzjoni tal-programm ikunu ġew applikati kif xieraq
 (funzjoni ta' awditjar). Il-proposti għall-attivitajiet ta' azzjoni
 konġunta huma mmonitorjati fuq bażi permanenti permezz ta' database
 onlajn, Għodda għar-Rappurtar tal-Attivitajiet – (Activity Reporting
 Tool (ART)), li tinkludi l-proposti u l-attivitajiet korrispondenti tagħhom.
 L-istess għodda tippermetti lill-benefiċjarji tal-għotjiet
 mogħtija taħt il-programm, primarjament l-amministrazzjonijiet
 doganali/tat-taxxa tal-Istati Membri, biex jirrapportaw onlajn l-ispejjeż
 iffinanzjati mill-għotja biex jieħdu sehem fl-attivitajiet ta'
 azzjoni konġunta. Kull sena l-Istati Membri bagħtu rapport
 finanzjarju lill-Kummissjoni li qegħdin jużaw l-Għodda
 għar-Rappurtar tal-Attivitajiet.
 Għall-attivitajiet
 ta' Bini ta' Kapaċitajiet tal-IT u tat-Taħriġ li huma
 ffinanzjati permezz ta’ akkwist, japplikaw ir-regoli standard ta’ rapportar u
 monitoraġġ.
 Il-programm
 se jiġi evalwat darbtejn. Ir-riżultati għall-evalwazzjoni ta’
 nofs il-perjodu se jkunu disponibbli sa nofs l-2018 u dawk tal-evalwazzjoni
 finali tal-programm lejn l-aħħar tal-2021. L-Istati Membri,
 bħala l-benefiċjarji ewlenin tal-programm se jkollhom parti
 importanti fil-ġbir tad-dejta jew billi jipprovdu informazzjoni fil-livell
 tal-għodod individwali (prinċipalment permezz ta’ ART) jew fuq
 l-impatt usa’ tal-programm (jew billi jipparteċipaw f’eżerċizzji
 tal-kejl tal-perċezzjonijiet jew permezz tal-ħruġ ta’ rapporti).
 S'issa,
 l-eżerċizzji ta’ evalwazzjoni tal-programmi eżistenti, b’mod
 predominanti indirizzaw primarjament partijiet interessati tal-programm,
 jiġifieri awtoritajiet doganali/tat-taxxa u l-esperti tagħhom li huma
 l-pubbliku destinatarju tal-programm. B’kunsiderazzjoni tal-importanza li
 jiġu kkonsultati wkoll il-partijiet interessati li huma esterni
 għall-programm (jiġifieri l-operaturi ekonomiċi) dwar l-impatti
 li l-programm għandu fuqhom u sa liema punt huma jibbenefikaw
 pereżempju minn kooperazzjoni itjeb bejn l-amministrazzjonijiet
 doganali/tat-taxxa, din id-dimensjoni ta' impatti indiretti se tiġi
 inkluża f'evalwazzjonijiet futuri tal-programm.
 2.2.
 Sistema ta’ ġestjoni u kontroll
 2.2.1.
 Riskju/i identifikat(i)
 Ir-riskji
 potenzjali għall-implimentazzjoni tal-programm huma relatati ma’:
 –
 L-implimentazzjoni tal-ftehim ta’ għotja
 ffirmat mal-konsorzju tal-Istati Membri u l-Pajjiżi Kandidati. Il-livell
 ta’ riskju huwa kkunsidrat baxx, billi l-benefiċjarji huma
 amministrazzjonijiet pubbliċi tal-pajjiżi parteċipanti.
 L-implimentazzjoni
 tal-kuntratti ta’ akkwist konklużi taħt l-umbrella tal-programm.
 Eżempji ta’ riskji jistgħu jkunu:
 –
 L-Istati Membri jiddikjaraw spejjeż għal
 attività li ma tkunx approvata taħt il-programm
 –
 L-Istati Membri jiddikjaraw darbtejn l-istess
 spejjeż
 –
 In-nuqqas ta’ osservanza tar-regoli tal-ksib
 –
 Il-ħlas ta’ fattura għal riżultati
 li ma jeżistux
 2.2.2.
 Metodu/i ta’ kontroll maħsuba
 L-elementi
 ewlenin tal-istrateġija ta’ kontroll applikata huma:
 Għall-kuntratti ta’ akkwist:
 Jiġu applikati l-proċeduri ta’ kontroll għal akkwist
 definiti fir-Regolament Finanzjarju. Kwalunkwe
 kuntratt ta’ akkwist jiġi stabbilit wara l-proċedura stabbilita ta’
 verifika mis-servizzi tal-Kummissjoni għal ħlas, b’kunsiderazzjoni
 tal-obbligi kuntrattwali u l-ġestjoni finanzjarja u ġenerali soda.
 Miżuri kontra l-frodi (kontrolli, rapporti, eċċ) huma previsti
 fil-kuntratti kollha konklużi bejn il-Kummissjoni u l-benefiċjarji.
 Jitfasslu termini dettaljati ta’ referenza u mill-bażi ta’ kull kuntratt
 speċifiku. Il-proċess ta’ aċcettazzjoni jsegwi b’mod
 rigoruż il-metodoloġija TAXUD TEMPO: ir-riżultati jiġu
 riveduti, jekk ikun meħtieġ emendati u finalment aċcettati (jew
 miċħuda) b’mod espliċitu. Ma tista’ titħallas l-ebda
 fattura mingħajr “ittra ta’ aċcettazzjoni”.
 Verifika teknika għal akkwist
 Id-DĠ
 TAXUD iwettaq kontrolli fuq ir-riżultati u jissorvelja l-operat u
 s-servizzi mwettqa mill-kuntratturi. Iwettaq ukoll verifiki tal-kwalità u
 s-sigurtà tal-kuntratturi tagħhom fuq bażi regolari. Il-verifiki
 tal-kwalità jivverifikaw il-konformità tal-proċessi effettivi
 tal-kuntratturi mar-regoli u l-proċeduri definiti fil-pjanijiet ta’
 kwalità tagħhom. Il-verifiki tal-kwalità jiffukaw fuq il-proċessi
 speċifiċi, il-proċeduri u l-istabbiliment.
 Għall-għotjiet
 Il-ftehim
 ta’ għotja ffirmat mill-benefiċjarji tal-programm
 (l-amministrazzjonijiet doganali fl-Istati Membri u l-Pajjiżi Kandidati)
 jiddefinixxi l-kundizzjonijiet li japplikaw għall-finanzjament ta’
 attivitajiet li jaqgħu taħt l-għotja, inkluż
 kapitolu dwar il-metodi ta’ kontroll. L-amministrazzjonijiet
 parteċipanti kollha impenjaw ruħhom li jirrispettaw ir-regoli
 finanzjarji u amministrattivi tal-Kummissjoni dwar l-ispejjeż.
 L-attivitajiet
 li għalihom il-benefiċjarji tal-għotjiet jistgħu
 jiffinanzjaw il-parteċipazzjoni mill-għotjiet huma identifikati
 f’database onlajn (ART – Għodda għar-Rapportar ta’ Attivitajiet).
 L-Istati Membri jirraportaw l-infiq tagħhom fl-istess database li jkollu
 numru ta’ kontrolli inkorporati għat-tnaqqis tal-iżbalji.
 Pereżempju, l-Istati Membri jistgħu jirraportaw spejjeż
 għal attivitajiet li għalihom ikunu ġew mistiedna u jistgħu
 jagħmlu dan darba biss. Minbarra l-kontrolli li huma inkorporati
 fis-sistema ta’ rapportar, id-DĠ TAXUD iwettaq kontrolli fuq dokumenti u
 verifiki fuq il-post fuq bażi ta’ kampjuni. L-istrateġija ta’
 kontroll tippermetti li l-piż amministrattiv fuq il-benefiċjarji
 tal-għotja jinżamm kemm jista’ jkun limitat u proporzjonali
 mal-baġit allokat u r-riskji perċepiti.
 Minbarra
 l-kontrolli ta’ hawn fuq, id-DĠ TAXUD iwettaq il-kontrolli finanzjarji
 tradizzjonali:
 Verifiki ex-ante tal-impenji:
 L-impenji
 kollha fid-DĠ TAXUD jiġu verifikati mill-kap tal-Unità tar-HR u
 l-Finanzi. Konsegwentement, 100 % tal-ammonti impenjati jiġu koperti
 mill-verifika ex-ante. Il-proċedura tagħti livell għoli ta’
 garanzija dwar il-legalità u r-regolarità tat-tranżazzjonijiet.
 Verifika ex-ante tal-ħlasijiet:
 Mill-inqas
 ħlas wieħed (mill-kategoriji kollha ta’ infiq) kull ġimgħa
 jintgħażel b’mod aleatorju għal verifika ex-ante mwettqa
 mill-kap tal-Unità tar-HR u l-Finanzi. Ma hemm l-ebda mira għal dak li
 jirrigwarda l-kopertura, billi l-għan ta’ din il-verifika huwa l-verifika
 “aleatorja” tal-ħlasijiet sabiex jiġi verifikat li l-ħlasijiet
 kollha jkunu preparati b’konformità mar-rekwiżiti. Il-ħlasijiet li
 jifdal jiġu pproċessati skont ir-regoli fis-seħħ fuq
 bażi ta’ kuljum.
 Dikjarazzjonijiet tal-AOSD:
 L-Uffiċjali
 ta’ Awtorizzazzjoni b’Sottodelegazzjoni kollha jiffirmaw dikjarazzjonijiet li
 jappoġġjaw ir-Rapport tal-Attivitajiet Annwali għas-sena
 kkonċernata. Dawn id-dikjarazzjonijiet ikopru l-operazzjonijiet taħt
 il-programm. L-AOSD jiddikjaraw li l-operazzjonijiet konnessi
 mal-implimentazzjoni tal-baġit ikunu twettqu skont il-prinċpji tal-ġestjoni
 finanzjarja soda, li s-sistemi ta' ġestjoni u kontroll stabbiliti jkunu
 pprovdew garanzija sodisfaċenti dwar il-legalità u r-regolarità
 tat-tranżazzjonijiet u li r-riskji assoċjati ma' dawn
 l-operazzjonijiet ikunu ġew identifikati u rraportati tajjeb u li
 l-azzjonijiet ta’ mitigazzjoni jkunu ġew implimentati.
 Il-kontrolli
 stabbiliti jippermettu li d-DĠ TAXUD ikollu garanzija biżżejjed
 tal-kwalità u r-regolarità tal-infiq u jnaqqas ir-riskji ta’ nonkonformità.
 Il-profondità tal-valutazzjoni tilħaq il-livell tlieta[52] għall-Azzjonijiet
 Konġunti u l-livell erbgħa[53]
 għall-kuntratti tal-akkwist. Il-miżuri tal-istrateġija ta'
 kontroll ta' hawn fuq inaqqsu r-riskji potenzjali pratikament għal
 żero u jilħqu l-benefiċjarji kollha. Kwalunkwe miżura
 addizjonali għal iżjed tnaqqis ta’ riskji tista’ tirriżulta fi
 spejjeż għolja b’mod sproporzjonat u għalhekk ma hemm l-ebda
 miżura oħra bħal din prevista. Id-DĠ TAXUD jikkunsidra li
 ma hemm l-ebda varjazzjoni bejn il-programm preżenti u attwali mil-lat ta’
 kontroll u se japplika l-istess strateġija ta’ kontroll
 għall-programm 2020. L-ispejjeż involuti
 għall-implimentazzjoni tal-istrategija ta’ kontroll ta’ hawn fuq huma
 limitati għal 2,60 % tal-baġit u huwa mistenni li dan il-proporzjon
 ma jinbidilx.
 Il-programm tal-istrateġija ta’ kontroll huwa kkunsidrat
 bħala wieħed effiċjenti sabiex jillimita r-riskju
 tan-nonkonformità għal pratikament żero u proporzjonali mar-riskji
 involuti.
 2.3.
 Miżuri għall-prevenzjoni tal-frodi u
 l-irregolaritajiet
 Speċifika
 l-miżuri ta’ prevenzjoni u protezzjoni eżistenti jew maħsuba.
 Minbarra
 l-applikazzjoni tal-mekkaniżmi kollha ta’ kontroll regolatorju, id-DĠ
 se jfassal strateġija kontra l-frodi konformi mal-istrateġija
 l-ġdida kontra l-frodi tal-Kummissjoni (CAFS) adottata fl-24 ta' Ġunju 2011
 sabiex jiġi żgurat inter alia li l-kontrolli relatati tiegħu
 kontra l-frodi jkunu kompletament konformi mal-CAFS u li l-approċċ
 għall-ġestjoni tar-riskju ta' frodi tiegħu jkun immirat
 għall-identifikazzjoni tal-oqsma ta' riskju ta' frodi u r-rispons adegwat.
 Fejn ikun meħtieġ, se jitwaqqfu gruppi ta’ netwerking u għodod
 adegwati tal-IT għall-analiżi ta’ każijiet ta’ frodi relatati
 mal-Programm FISCUS
 3.
 STIMA TAL-IMPATT FINANZJARJU TAL-PROPOSTA/INIZJATTIVA
 3.1.
 Intestatura/i tal-qafas finanzjarju multiannwali u
 l-intestatura/i tal-baġit tal-infiq affettwati
 · Intestaturi tal-baġit tal-infiq eżistenti
 Skont l-intestaturi u
 l-intestaturi tal-baġit tal-qafas finanzjarju multiannwali.
 Intestatura tal-qafas finanzjarju multiannwali || Intestatura tal-baġit || Tip ta' infiq || Kontribuzzjoni
 Numru [Deskrizzjoni.....................................] || Diff./mhux diff. ([54]) || minn pajjiżi tal-EFTA[55] || minn pajjiżi kandidati[56] || minn pajjiżi terzi || kif mifhum fl-Artikolu 18 (1) (aa) tar-Regolament Fiananzjarju
 || || || || || ||
 · Intestaturi tal-baġit ġodda mitluba
 Skont l-intestaturi u l-intestaturi tal-baġit
 tal-qafas finanzjarju multiannwali.
 Intestatura tal-qafas finanzjarju multiannwali || Intestatura tal-baġit || Tip ta' infiq || Kontribuzzjoni
 Numru [Intestatura............................................] || Diff./mhux diff. || minn pajjiżi tal-EFTA || minn pajjiżi kandidati || minn pajjiżi terzi || kif mifhum fl-Artikolu 18 (1) (aa) tar-Regolament Fiananzjarju
 1 || 14.04.03 – FISCUS (Settur tad-Dwana) || Diff. || LE || IVA || LE || LE
 1 || 14.04.04 – FISCUS (Settur tat-Tassazzjoni) || Diff. || LE || IVA || LE || LE
 1 || 14.01.04.05 FISCUS – Nfiq fuq il-ġestjoni amministrattiva || Mhux diff || LE || LE || LE || LE
 3.2.
 Stima tal-impatt fuq l-infiq[57]
 3.2.1.
 Sommarju tal-istima tal-impatt fuq l-infiq
 L-ispejjeż relatati mal-introduzzjoni
 possibbli ta’ sistema Ewropea ġdida tal-IT, jekk din tkun
 meħtieġa, għall-implimentazzjoni tal-proposta dwar l-Imposta
 Globali fuq it-Transazzjonijiet (FTT), mhumiex inklużi fil-baġit
 tal-Programm FISCUS, b’kunsiderazzjoni tal-istadju bikri tal-proċess
 tal-proposta tal-FTT.
 EUR miljuni (sa 3 punti deċimali)
 Intestatura tal-qafas finanzjarju multiannwali: || 1 || Tkabbir Intelliġenti u Inklużiv
 DĠ: TAXUD || || || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020 || Sena 2021-2023 || TOTAL
  Approprjazzjonijiet operattivi || ||
 14.0403 || Impenji || (1) || 71.300 || 73.400 || 75.500 || 77.600 || 79.800 || 82.100 || 84.300 || || 544.000
 Ħlasijiet || (2) || 14.260 || 46.765 || 62.390 || 67.740 || 69.650 || 71.625 || 73.645 || 137.925 || 544.000
 14.0404 || Impenji || (1a) || 33.100 || 33.100 || 33.100 || 33.200 || 33.200 || 33.200 || 33.300 || || 232.200
 Ħlasijiet || (2a) || 9.268 || 24.163 || 27.473 || 29.818 || 29.863 || 29.873 || 29.908 || 51.834 || 232.200
 Approprjazzjonijiet ta’ natura amministrattiva ffinanzjati mill-pakkett għal programmi speċifiċi[58] || ||
 14.010405 || || (3) || 0.200 || 0.200 || 0.200 || 0.200 || 0.200 || 0.200 || 0.200 || || 1.400
 Approprjazzjonijiet TOTALI għad-DĠ TAXUD || Impenji || =1+1(a)+3 || 104.600 || 106.700 || 108.800 || 111.000 || 113.200 || 115.500 || 117.800 || || 777.600
 Ħlasijiet || =2+2(a)+3 || 23.728 || 71.128 || 90.063 || 97.758 || 99.713 || 101.698 || 103.753 || 189.759 || 777.600
  Approprjazzjonijiet operattivi TOTALI || Impenji || (4) || 104.400 || 106.500 || 108.600 || 110.800 || 113.000 || 115.300 || 117.600 || || 776.200
 Ħlasijiet || (5) || 23.528 || 70.928 || 89.863 || 97.558 || 99.513 || 101.498 || 103.553 || 189.759 || 776.200
  Approprjazzjonijiet TOTALI ta’ natura amministrattiva ffinanzjati mill-pakkett għal programmi speċifiċi || (6) || 0.200 || 0.200 || 0.200 || 0.200 || 0.200 || 0.200 || 0.200 || || 1.400
 Approprjazzjonijiet TOTALI taħt l-Intestatura 1 tal-qafas finanzjarju multiannwali || Impenji || =4+ 6 || 104.600 || 106.700 || 108.800 || 111.000 || 113.200 || 115.500 || 117.800 || || 777.600
 Ħlasijiet || =5+ 6 || 23.728 || 71.128 || 90.063 || 97.758 || 99.713 || 101.698 || 103.753 || 189.759 || 777.600
 Intestatura tal-qafas finanzjarju multiannwali: || 5 || “ Infiq amministrattiv “
 EUR miljuni (sa 3 punti deċimali)
 || || || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020 || TOTAL
 DĠ: TAXUD ||
  Riżorsi umani || 15.069 || 15.069 || 15.069 || 15.069 || 15.069 || 15.069 || 15.069 || 105.483
  Infiq amministrattiv ieħor || 0.610 || 0.610 || 0.610 || 0.610 || 0.610 || 0.610 || 0.610 || 4.270
 DĠ TAXUD TOTALI || || 15.679 || 15.679 || 15.679 || 15.679 || 15.679 || 15.679 || 15.679 || 109.753
 Approprjazzjonijiet TOTALI taħt l-Intestatura 5 tal-qafas finanzjarju multiannwali || (Impenji totali = Ħlasijiet totali) || 15.679 || 15.679 || 15.679 || 15.679 || 15.679 || 15.679 || 15.679 || 109.753
 || || || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020 || Sena 2021-2023 || TOTAL
 Approprjazzjonijiet TOTALI taħt l-Intestatura 1 sa 5 tal-qafas finanzjarju multiannwali || Impenji || 120.279 || 122.379 || 124.479 || 126.679 || 128.879 || 131.179 || 133.479 || || 887.353
 Ħlasijiet || 39.407 || 86.807 || 105.742 || 113.437 || 115.392 || 117.377 || 119.432 || 189.759 || 887.353
 Stima
 tal-impatt fuq l-approprjazzjonijiet operattivi
 –
 X Il-proposta/inizjattiva teħtieġ
 l-użu ta’ approprjazzjonijet operattivi, kif spjegat hawn taħt:
 Approprjazzjonijiet ta’ impenji f’EUR miljuni (sa
 3 punti deċimali)
 Indika l-objettivi u r-riżultati ò || || || 2014 || 2015 || 2016 || 2017 || 2018 || 2019 || 2020 || TOTAL
 RIŻULTATI
 Tip ta' riżultat[59] || Spiża medja tar-riżultat || Numru ta' riżultati || Spiża || Numru ta' riżultati || Spiża || Numru ta' riżultati || Spiża || Numru ta' riżultati || Spiża || Numru ta' riżultati || Spiża || Numru ta' riżultati || Spiża || Numru ta' riżultati || Spiża || Numru totali ta’ riżultati || Spiża totali
 Objettiv Ġenerali: It-tisħiħ tas-suq intern bit-titjib tal-unjoni doganali u s-sistemi tat-taxxa permezz ta’ kooperazzjoni bejn il-pajjiżi parteċipanti, l-amministrazzjonijiet doganali u tat-taxxa tagħhom, l-uffiċjali u l-esperti esterni tagħhom.
 Settur tad-Dwana || || || || || || || || || || || || || || || ||
 Bini tal-kapaċitajiet fl-IT || Numru ta’ Kuntratti tal-IT || || Madwar 30 || 57.000 || || 59.100 || || 61.200 || || 63.300 || || 65.500 || || 67.800 || || 70.000 || || 443.900
 Azzjonijiet konġunti || Numru ta’ avvenimenti organizzati || || Madwar 450 || 11.500 || || 11.500 || || 11.500 || || 11.500 || || 11.500 || || 11.500 || || 11.500 || || 80.500
 Bini tal-Kapaċitajiet Umani || Numru ta’ taħriġ || || Għadu jrid jiġi kkonfermat || 2.800 || || 2.800 || || 2.800 || || 2.800 || || 2.800 || || 2.800 || || 2.800 || || 19.600
 Subtotal għas-settur tad-Dwana || || 71.300 || || 73.400 || || 75.500 || || 77.600 || || 79.800 || || 82.100 || || 84.300 || || 544.000
 Settur tat-Tassazzjoni || || || || || || || || || || || || || || || ||
 Bini tal-kapaċitajiet fl-IT || Numru ta’ kuntratti tal-IT || || Madwar 20 || 23.300 || || 23.300 || || 23.300 || || 23.300 || || 23.300 || || 23.300 || || 23.300 || || 163.100
 Azzjonijiet konġunti || Numru ta’ avvenimenti organizzati || || Madwar 260 || 8.500 || || 8.500 || || 8.500 || || 8.500 || || 8.500 || || 8.500 || || 8.500 || || 59.500
 Bini tal-Kapaċitajiet Umani || Numru ta’ taħriġ || || Għadu jrid jiġi kkonfermat || 1.300 || || 1.300 || || 1.300 || || 1.400 || || 1.400 || || 1.400 || || 1500 || || 9.600
 Subtotal għas-settur ta’ tranżazzjoni || || 33.100 || || 33.100 || || 33.100 || || 33.200 || || 33.200 || || 33.200 || || 33.300 || || 232.200
 SPIŻA TOTALI || || || || 104.400 || || 106.500 || || 108.600 || || 110.800 || || 113.000 || || 115.300 || || 117.600 || || 776.200
 3.2.2.
 Stima tal-impatt fuq approprjazzjonijiet ta’ natura
 amministrattiva
 3.2.2.1.
 Sommarju
 –
 X Il-proposta/inizjattiva teħtieġ
 l-użu ta’ approprjazzjonijiet amministrattivi, kif spjegat hawn taħt:
 EUR miljuni (sa 3
 punti deċimali)
 || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020 || TOTAL
 INESTATURA 5 tal-qafas finanzjarju multiannwali || || || || || || || ||
 Riżorsi umani || 15.069 || 15.069 || 15.069 || 15.069 || 15.069 || 15.069 || 15.069 || 105.483
 Infiq amministrattiv ieħor || 0.610 || 0.610 || 0.610 || 0.610 || 0.610 || 0.610 || 0.610 || 4.270
 Subtotal tal-INTESTATURA 5 tal- tal-qafas finanzjarju multiannwali || 15.679 || 15.679 || 15.679 || 15.679 || 15.679 || 15.679 || 15.679 || 109.753
 Barra mill-INTESTATURA 5[60] tal-qafas finanzjarju multiannwali || || || || || || || ||
 Riżorsi umani || p.m. || p.m. || p.m. || p.m. || p.m. || p.m. || p.m. || p.m.
 Infiq ieħor ta’ natura amministrattiva || p.m. || p.m. || p.m. || p.m. || p.m. || p.m. || p.m. || p.m.
 Subtotal barra l-INTESTATURA 5 tal-qafas finanzjarju multiannwali || p.m. || p.m. || p.m. || p.m. || p.m. || p.m. || p.m. || p.m.
 TOTAL || 15.679 || 15.679 || 15.679 || 15.679 || 15.679 || 15.679 || 15.679 || 109.753
 3.2.2.2.
 Stima
 tar-rekwiżiti tar-riżorsi umani
 –
 X Il-proposta/inizjattiva teħtieġ
 l-użu ta’ riżorsi umani, kif spjegat hawn taħt:
 L-istima għandha tiġi espressa
 f'ammonti sħaħ (jew l-iżjed sa punt deċimali
 wieħed)
 || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020
  Karigi tal-pjan ta’ twaqqif (uffiċjali u aġenti temporanji)
 14 01 01 01 (Kwartieri Ġenerali u l-Uffiċċji ta’ Rappreżentazzjoni tal-Kummissjoni) || 97 || 97 || 97 || 97 || 97 || 97 || 97
 14 01 01 02 (Delegazzjonijiet) || p.m. || p.m. || p.m. || p.m. || p.m. || p.m. || p.m.
 14 01 05 01 (Riċerka indiretta) || p.m. || p.m. || p.m. || p.m. || p.m. || p.m. || p.m.
 10 01 05 01 (Riċerka diretta) || p.m. || p.m. || p.m. || p.m. || p.m. || p.m. || p.m.
  Persunal estern ( f’unità Ekwivalenti għall-Full Time: FTE)[61]
 14 01 02 01 (CA, INT, TA, SNE mill-“pakkett globali”) || 26 || 26 || 26 || 26 || 26 || 26 || 26
 14 01 02 02 (CA, INT, JED, LA u SNE fid-delegazzjonijiet) || p.m. || p.m. || p.m. || p.m. || p.m. || p.m. || p.m.
 14 01 04 05 [62] || - fil-Kwartieri Ġenerali[63] || p.m. || p.m. || p.m. || p.m. || p.m. || p.m. || p.m.
 - fid-delegazzjonijiet || p.m. || p.m. || p.m. || p.m. || p.m. || p.m. || p.m.
 14 01 05 02 (CA, INT, SNE – Riċerka indiretta) || p.m. || p.m. || p.m. || p.m. || p.m. || p.m. || p.m.
 10 01 05 02 (CA, INT, SNE – Riċerka diretta) || p.m. || p.m. || p.m. || p.m. || p.m. || p.m. || p.m.
 Intestaturi tal-baġit oħra (speċifika) || p.m. || p.m. || p.m. || p.m. || p.m. || p.m. || p.m.
 TOTAL || 123 || 123 || 123 || 123 || 123 || 123 || 123
 14 hija l-qasam ta’ politika jew it-titolu
 baġitarju kkonċernati.
 Ir-riżorsi umani
 meħtieġa se jiġu pprovduti minn persunal mid-DĠ li
 diġà ġie assenjat għall-ġestjoni tal-azzjoni u/jew ġie
 skjerat mill-ġdid fid-DĠ, flimkien, jekk ikun meħtieġ, ma’
 allokazzjoni addizzjonali li tista’ tingħata lid-DĠ li jkun qed
 jiġġestixxi taħt il-proċedura tal-allokazzjoni annwali u
 fid-dawl tar-restrizzjonijet baġitarji.
 Deskrizzjoni ta’
 kompiti li għandhom jitwettqu:
 Uffiċjali u aġenti temporanji || Attivitajiet ta’ ġestjoni tal-programm, stricto senso[64], u attivitajiet ta’ implimentazzjoni tal-programm bħal studji, żvilupp, manutenzjoni u operat tas-sistemi Ewropej tal-IT
 Persunal estern || Assistenza lill-attivitajiet ta’ implimentazzjoni tal-programm bħal studji, żvilupp, manutenzjoni u operat tas-sistemi Ewropej tal-IT
 3.2.3.
 Kompatibilità mal-qafas finanzjarju multiannwali
 attwali
 –
 X Il-proposta/inizjattiva hija kompatibbli
 mal-qafas finanzjarju multiannwali attwali.
 3.2.4.
 Kontributi tal-partijiet terzi
 –
 Il-proposta/inizjattiva ma tipprevedix
 kofinanzjament minn partijiet terzi
 Stima tal-impatt fuq id-dħul
 –
 X Il-proposta/inizjattiva ma għandha l-ebda
 impatt fuq id-dħul.
 [1] COM (2011)500 Finali tad-29 ta’ Ġunju 2011,
 Baġit għall-Ewropa 2020.
 [2] COM (2010) 2020 finali tat-3 ta’ Marzu 2010:
 Strateġija għal tkabbir intelliġenti, sostenibbli u
 inklużiv.
 [3] Fl-2010, madwar 12.3% (EUR 15.7 biljun)
 tal-baġit tal-UE ġew minn riżorsi proprji addizzjonali. Direttorat
 Ġenerali għall-Baġit, Rapport Tematiku dwar l-istrateġija
 tal-kontroll doganali fl-Istati Membri – Kontroll tar-riżorsi proprji
 tradizzjonali, p.3.
 [4] Evalwazzjoni
 ta’ nofs il-perjodu ta’ Fiscalis 2013: http://ec.europa.eu/taxation_customs/resources/documents/common/publications/studies/fiscalis2013_mid_term_report_en.pdf
 Evalwazzjoni ta’ nofs il-perjodu ta’ Dwana 2013: http://ec.europa.eu/taxation_customs/resources/documents/common/publications/studies/customs2013_mid_term_report_en.pdf
 [5] DELOITTE,
 The future business architecture for the Customs Union and Cooperative Model in
 the Taxation Area in Europe (L-arkitettura futura tan-negozju għall-Unjoni
 Doganali u l-Mudell Kooperattiv fil-Qasam Doganali fl-Ewropa).
 [6] Minuti
 tad-disa’(9) laqgħa tal-Kumitat tal-Fiscalis fit-3 ta’ Mejju 2011
 Minuti tad-disa’(9) laqgħa tal-Kumitat tal-Customs fil-11 ta’ April 2011
 [7] Qabel kienu msejħa Sistemi tal-IT Trans-Ewropej
 [8] ĠU L 55, 28.2.2011, p 13.
 [9] The Evaluation Partnership, Customs 2013 midterm
 evaluation (Is-Sħubija tal-Evalwazzjoni, evalwazzjoni ta’ nofs il-perjodu
 ta’ Customs 2013), paġni 72 sa 80
 RAMBOLL, evalwazzjoni ta’ nofs il-perjodu ta’ Fiscalis 2013, paragrafi 268-305.
 [10] COM (2010) 245 Finali/2,
 Aġenda Diġitali għall-Ewropa.
 [11] COM (2010) 546 tas-6 ta’ Ottubru 2010,
 Inizjattiva Ewlenija Ewropea 2020 Unjoni tal-Innovazzjoni.
 [12] COM(2010) 682 tat-23 ta' Novembru 2010,
 Aġenda għall-ħiliet ġodda u l-impjiegi .
 [13] COM (2010) 614, Inizjattiva Ewlenija Ewropea 2020
 Politika Industrijali Integrata.
 [14] COM (2011) 0206 finali
 [15] COM (2011) 287, Suq Uniku għad-Drittijiet
 ta' Proprjetà Intellettwali - li jagħti spinta lill-kreattivita u
 innovazzjoni sabiex jipprovdi tkabbir ekonomiku, impjiegi ta' kwalità
 għolja u prodotti u servizzi tal-ogħla livell fl-Ewropa.
 [16] COM (2010) 612. Kummerċ, Tkabbir u
 Affarijiet Dinjija: Il-Politika tal-Kummerċ bħala element
 prinċipali mill-Istrateġija tal-UE 2020
 [17] COM (2010) 673 finali, Brussell, 22.11.2010,
 Komunikazzjoni mill-Kummissjoni lill-Parlament Ewropew u lill-Kunsill –
 l-Istrateġija tas-Sigurtà Interna tal-UE fl-Azzjoni: Ħames passi lejn
 Ewropa iżjed sikura.
 [18] COM (2010) 171 finali Brussell, 20.4.2010,
 Komunikazzjoni mill-Kummissjoni lill-Parlament Ewropew, il-Kunsill, il-Kumitat
 Ekonomiku u Soċjali Ewropew u l-Kumitat tar-Reġjuni: Il-kisba ta’
 żona ta’ libertà, sigurtà u ġustizzja għaċ-ċittadini
 tal-Ewropa – Pjan ta’ Azzjoni li Jimplimenta l-Programm ta’ Stokkolma.
 [19] ĠU C ,
 , p. .
 [20] COM (2011) 500 finali
 Parti I.
 [21] COM (2010) 2020.
 [22] ĠU L 347, 11.12.2006, p. 1
 [23] ĠU L 316, 31.10.1992, p. 21.
 [24] ĠU L 176, 5.7.2011, p. 24.
 [25] ĠU L 283, 31.10.2003, p. 51.
 [26] ĠU L 84, 31.3.2010, p. 1.
 [27] COM (2004) 373
 [28] Għandu jitlesta
 [29] COM (2010) 700
 [30] ĠU 28.2.2011 L 55/13
 [31] ĠU L 330, 15.12.2007, p. 1
 [32] ĠU L 154, 14.6.2007, p. 25
 [33] ĠU L 292, 15.11.1996, p. 2.
 [34] ABM: Ġestjoni Bbażata fuq l-Attività – ABB:
 Ibbaġitjar Ibbażat fuq l-Attività
 [35] Kif imsemmi fl-Artikolu 49(6)(a) jew
 (b) tar-Regolament Finanzjarju.
 [36] COM (2010) 2020 finali tat-3 ta’ Marzu 2010:
 Strateġija għal tkabbir intelliġenti, sostenibbli u
 inklużiv.
 [37] COM (2010) 245 Finali/2,
 Aġenda Diġitali għall-Ewropa.
 [38] COM (2010) 546 tas-6 ta’ Ottubru 2010,
 Inizjattiva Ewlenija Ewropea 2020 Unjoni tal-Innovazzjoni
 [39] COM (2010) 614, Inizjattiva
 Ewlenija Ewropea 2020 Politika Industrijali Integrata.
 [40] COM (2011) 0206 finali
 [41] Adottat mill-Kunsill fl-2008 (2008/C 253/01).
 [42] SEG(2011) 467 finali, 13.4.2011. Deskrizzjoni
 ġenerali tat-tweġibiet għall-konsultazzjoni pubblika dwar
 il-Komunikazzjoni “Lejn Att dwar is-Suq Uniku”.
 [43] http://ec.europa.eu/taxation_customs/resources/documents/customs/customs_controls/counterfeit_piracy/
 statistics/statistics_2010.pdf.
 [44] Direttorat Ġenerali għall-Baġit, Rapport
 Tematiku dwar l-istrateġija tal-kontroll doganali fl-Istati Membri –
 Kontroll tar-riżorsi proprji tradizzjonali, p.3.
 [45] COM (2010) 612, Kummerċ, Tkabbir u
 Affarijiet Dinjija, paġna 12.
 [46] COM (2010) 673 finali, Brussell, 22.11.2010,
 Komunikazzjoni mill-Kummissjoni lill-Parlament Ewropew u lill-Kunsill –
 l-Istrateġija tas-Sigurtà Interna tal-UE fl-Azzjoni: Ħames passi lejn
 Ewropa iżjed sikura.
 [47] COM (2010) 171 finali Brussell, 20.4.2010,
 Komunikazzjoni mill-Kummissjoni lill-Parlament Ewropew, il-Kunsill, il-Kumitat
 Ekonomiku u Soċjali Ewropew u l-Kumitat tar-Reġjuni: Il-kisba ta’
 żona ta’ libertà, sigurtà u ġustizzja għaċ-ċittadini
 tal-Ewropa – Pjan ta’ Azzjoni li Jimplimenta l-Programm ta’ Stokkolma.
 [48] COM (2005) 124 tas-6 ta’ April 2005
 għandu baġit ta’ 745 miljun euro fil-qafas finanzjarju tal-2007-2013.
 [49] Evalwazzjoni ta’ “Il-Prevenzjoni ta’ u l-Ġlieda konta
 l-Kriminalità” u “Il-Prevenzjoni, it-tħejjija u l-ġestjoni
 tal-konsegwenzi ta’ atti terroristiċi u riskji oħra relatati
 mas-sigurtà” Programmi, it-2 ta' Diċembru 2010 p. 89.
 [50] Id-dettalji dwar il-metodi ta’ ġestjoni u r-referenzi
 għar-Regolament Finanzjarju jistgħu jinstabu fuq is-sit BudgWeb: http://www.cc.cec/budg/man/budgmanag/budgmanag_en.html
 [51] Kif imsemmi fl-Artikolu 185 tar-Regolament
 Finanzjarju.
 [52] Profondità tal-kontrolli – livell tlieta: kontroll
 b’referenza għal informazzjoni korroborattiva kompletament indipendenti
 [53] Profondità tal-kontrolli – livell erba’: kontroll
 b’referenza għal u inkluż aċċess għad-dokumentazzjoni
 sottostanti li hija disponibbli fl-istadju tal-proċess inkwistjoni.
 [54] Diff. = Approprjazzjonijiet differenzjati / Mhux diff. =
 Approprjazzjonijiet Mhux differenzjati
 [55] EFTA; Assoċjazzjoni Ewropea tal-Kummerċ
 Ħieles.
 [56] Il-pajjiżi kandidati u, fejn applikabbli,
 pajjiżi kandidati potenzjali mill-Balkani tal-Punent.
 [57] L-infiq huwa espress fi prezzijiet kurrenti.
 [58] Assistenza teknika u/jew amministrattiva u infiq
 bħala appoġġ tal-implimentazzjoni ta’ programmi u/jew
 azzjonijiet tal-UE (intestaturi “BA” ta’ qabel), riċerka indiretta,
 riċerka diretta.
 [59] Ir-riżultati huma prodotti u servizzi li
 għandhom jiġu provduti (pereżempju: numru ta’ skambji ta’
 studenti ffinanzjati, numru ta’ kilometri ta’ toroq mibnija, eċċ).
 [60] Assistenza teknika u/jew amministrattiva u infiq
 bħala appoġġ tal-implimentazzjoni ta’ programmi u/jew
 azzjonijiet tal-UE (intestaturi “BA” ta’ qabel), riċerka indiretta,
 riċerka diretta.
 [61] CA= Aġent ta’ Kuntratt; INT= persunal ta’
 aġenzija ("Intérimaire"); JED= "Jeune Expert en
 Délégation" (Esperti Żgħażagħ f’Delegazzjonijiet); LA=
 Aġent Lokali; SNE= Espert Nazzjonali Ssekondat;
 [62] Taħt il-limitu għall-persunal estern minn
 approprjazzjonijiet operattivi (intestaturi “BA” ta’ qabel).
 [63] Essenzjalment għal Fondi Strutturali, il-Fond
 Agrikolu Ewropew għall-Iżvilupp Rurali (FAEŻR) u l-Fond
 Ewropew għas-Sajd (FES).
 [64] In-numru ta’ karigi involuti fl-attivitajiet ta’
 ġestjoni tal-programm strictu senso huwa limitat għal 18.